title: Anders Lexell

text: Lexell opiskeli Turun akatemiassa ja valmistui sieltä 1760. Hän toimi Uppsalassa vuodesta 1763 apulaisprofessorina ja vuodesta 1766 matematiikan professorina. Lexell kutsuttiin 1768 Pietarin tiedeakatemiaan. Hän toimi Pietarin akatemian tähtitieteen professorina vuodesta 1771 ja akateemikkona vuodesta 1783 sekä myös Turun akatemian matematiikan professorina vuosina 1775–1780. Akateemikkona Lexell seurasi aikansa kuuluisinta luonnontieteilijää, sveitsiläissyntyistä Leonhard Euleria. Lexell toimi sokean Eulerin viimeisinä elinvuosina tämän assistenttina ja puhtaaksikirjoittajana.


title: Anders Lexell

text: Lexell saavutti kansainvälistä mainetta erityisesti pallogeometrian ja komeettojen liikkeen tutkijana. Hän laski Charles Messierin löytämän komeetan D/1770 L1 (Lexell) kiertoradan. Tämä komeetta ohitti Maan vuonna 1770 lähempää kuin mikään muu tunnettu komeetta historiassa. Tarkkaa etäisyyttä ei tunneta, mutta sen on arvioitu olleen kolme miljoonaa kilometriä. Lexell laski komeetalla olleen paljon suuremman perihelin ennen kohtaamista Jupiterin kanssa vuonna 1767 ja ennusti komeetan sinkoutumisen kokonaan ulos aurinkokunnan sisäosista sen kulkiessa kaksi kierrosta myöhemmin vuonna 1779 vielä lähempää Jupiteria.


title: Anders Lexell

text: Lexell oli myös ensimmäinen, joka laski Uranuksen kiertoradan pian sen löytämisen jälkeen ja havaitsi kiertoradasta sen olevan planeetta eikä komeetta. Hän myös huomasi, että Uranuksen kiertoradassa on häiriöitä, ja päätteli niiden aiheuttajaksi toisen planeetan (Neptunus), vaikka Neptunuksen sijainnin laskikin vasta paljon myöhemmin Urbain Le Verrier.


title: Anders Lexell

text: Lexellin mukaan on nimetty komeetta D/1770 L1 (Lexell) ja asteroidi 2004 Lexell.


title: Drôme (joki)

text: Drôme on 110 kilometriä pitkä Rhônen sivujoki Kaakkois-Ranskassa. Joki saa alkunsa Alppien länsireunalta Valdrômen kylän läheltä ja se yhtyy Rhônejokeen Loriol-sur-Drôme -nimisen kylän lähellä, Valencen ja Montélimarin välillä.


title: Michael Uhrmann

text: Michael Uhrmann (s. 16. syyskuuta 1978) on saksalainen entinen mäkihyppääjä, joukkuemäen olympiavoittaja ja maailmanmestari.


title: Michael Uhrmann

text: Uhrmann kuului Saksan joukkueeseen, joka voitti Lahden MM-kisoissa 2001 kultaa suurmäen ja pronssia normaalimäen joukkuekilpailussa. Suurmäen henkilökohtaisessa kilpailussa hän oli kolmastoista. Lentomäen MM-kilpailuissa Harrachovissa hän oli samana vuonna kolmastoista.


title: Michael Uhrmann

text: Salt Lake Cityn olympialaisissa 2002 Uhrmann voitti Saksan joukkueen jäsenenä kultaa joukkuemäen kilpailussa 0,1 pisteen erolla Suomeen. Hän oli lisäksi normaalimäessä kahdeksas ja suurmäessä kuudestoista. Val di Fiemmen MM-kilpailuissa 2003 hän oli suurmäessä yhdeksäs, normaalimäessä kolmastoista ja Saksan joukkueen mukana neljäs. Lentomäen MM-kisoissa Planicassa 2004 hän oli kymmenes ja Saksa joukkuekilpailussa neljäs.


title: Michael Uhrmann

text: Oberstdorfin MM-kilpailuissa 2005 Uhrmann kuului normaalimäen joukkuekilpailussa hopeaa voittaneeseen Saksan joukkueeseen; suurmäen joukkuekisassa Saksa oli viides. Uhrmann oli lisäksi suurmäessä neljästoista ja normaalimäessä kuudestoista. Torinon olympialaisissa 2006 hän sijoittui neljänneksi niin normaalimäen henkilökohtaisessa kuin suurmäen joukkuekilpailussakin. Suurmäen henkilökohtaisessa kisassa hän oli kuudestoista. Lentomäen MM-kisoissa Kulmissa hän oli samana vuonna viides ja saavutti pronssia joukkuekilpailussa. Liberecin MM-kilpailuissa 2009 hän sijoittui normaalimäessä 15:nneksi. Vancouverin olympialaisissa 2010 Uhrmann oli viides normaalimäen kilpailussa, 25. suurmäen kilpailussa ja Saksan joukkueen mukana hopealla joukkuekilpailussa. Oslon MM-kilpailuissa 2011 Uhrmann oli suurmäessä kuudes, normaalimäessä yhdestoista ja Saksan joukkueen mukana normaalimäen joukkuekilpailussa pronssilla.


title: Michael Uhrmann

text: Uhrmann saavutti junioreiden MM-kilpailussa kultaa henkilökohtaisen kilpailussa Asiagossa 1996 sekä joukkuekilpailussa niin Jällivaarassa 1995 kuin Asiagossakin.


title: Michael Uhrmann

text: Maailmancupissa Uhrmannilla on kaksi voittoa ja yhteensä 14 palkintokorokesijoitusta (23.1.2011 mennessä). Hän on voittanut suurmäen kilpailut Zakopanessa 17. tammikuuta 2004 ja Oberstdorfissa 28. tammikuuta 2007. Maailmancupin kokonaispisteissä hän sijoittui kaudella 2004–2005 yhdeksänneksi ja kaudella 2006–2007 kymmenenneksi.


title: Julian Baggini

text: Julian Baggini (s. 1968) on brittiläinen filosofi ja kirjailija. Hän on "The Philosophers' Magazine" -lehden toimittaja ja yksi lehden perustajista. Hän on kirjoittanut lukuisiin sanoma- ja aikakauslehtiin kuten "The Guardian", "The Independent", "The Observer", "Prospect", "THES" ja "New Humanist" sekä BBC:lle.


title: Julian Baggini

text: Baggini väitteli filosofian tohtoriksi vuonna 1996 Lontoon University Collegesta minuuden käsitteestä.


title: Julian Baggini

text: Alun perin Oxford University Pressin A Very Short Introduction -sarjassa ilmestynyt Bagginin teos "" (suomeksi Kustannus Oy Vapaa Ajattelija Ab, 2003) esittelee ateismin ja uskonnottoman etiikan perusteet.


title: Pindrowpihta

text: Pindrowpihta ("Abies pindrow") on Himalajalla ja lähivuoristoissa kasvava aina vihanta pihtalaji. Se kasvaa 2400-3700 metrin korkeudessa ja viihtyy etenkin viileillä ja kosteilla pohjoisrinteillä. Korkeutta sille kertyy 40-60 metriä ja rungon halkaisija on noin 2-2,5 m.


title: Pindrowpihta

text: Pindrowpihdan tummanvihreät lehdet ovat neulasmaisia, kiiltäviä ja eräitä pihtojen pisimmistä. Niiden pituus vaihtelee 4-9 cm välillä. 7-14 cm pitkät, 3-4 cm leveät kävyt ovat nuorina tummanvioletteja ja vanhoina ruskeita. Ne hajoavat 5-7 kuukautta pölytyksen jälkeen vapauttaakseen kypsät siemenet.


title: Seraing

text: Seraing on kunta Liègen maakunnassa, Belgiassa. Sen asukasluku 1. tammikuuta 2008 oli 61 657. Kunnan pinta-ala on 35,34 neliökilometriä.


title: Séno

text: Séno on yksi Burkina Fason 45 provinssista. Se sijaitsee maan pohjoisosassa Sahelin alueella. Sénon pääkaupunki on Dori.


title: Séno

text: Vuonna 2016 provinssissa arvioidaan olevan 353 200 asukasta.


title: Angela Anakonda

text: Angela Anakonda () on Joanne Ferronen ja Sue Rosen luoma kanadalainen piirrossarja (pala-animaatio). Suomessa sitä on esittänyt Yle TV1. Sarjaa ovat käsikirjoittaneet esimerkiksi Kent Redeker, Scott Sonneborn, Robert Lamoreaux ja Kat Likkel.


title: Angela Anakonda

text: Angela Anakonda-sarjan pohjalta on kirjoitettu kolme kirjaa, "Minä Angela Anakonda" ("I Angela Anakonda"), "Opeongelmia" ("Teacher trouble") ja "Nenäkäs Nanette" ("Nannoying Nanette"). Kaikki kirjat ilmestyivät ensimmäisen kerran vuonna 2001 Simon & Schusterin julkaisemana. Suomessa Angela Anakonda-kirjat on julkaissut Kustannusosakeyhtiö Otava.


title: Sissili

text: Sissili on yksi Burkina Fason 45 provinssista. Se sijaitsee eteläisessä Burkina Fasossa Centre-Ouestin alueella. Sissilin pääkaupunki on Léo.


title: Sissili

text: Vuonna 2016 provinssissa arvioidaan olevan 281 200 asukasta.


title: Doyle Brunson

text:
Doyle "Texas Dolly" Brunson (s. 10. elokuuta 1933, Longworth, Texas) on yhdysvaltalainen
pokeriammattilainen. Brunson on pelannut pokeria ammatikseen jo yli 50 vuoden ajan. Hän on voittanut pokerin epävirallisen maailmanmestaruuden, World Series of Pokerin kahdesti peräkkäin, vuosina 1976 ja 1977. Brunson julkaisi myös ensimmäisen varsinaisen kirjan pokerista (Super/System). Häntä kutsutaan usein "pokerin kummisedäksi". Brunson valittiin pokerin Hall of Fameen 54-vuotiaana vuonna 1988.


title: Doyle Brunson

text: Brunson on ensimmäinen miljoona dollaria pokeriturnauksesta voittanut pelaaja. Hän on urallaan voittanut kaikkiaan 10 WSOP-ranneketta - saavutus, johon ovat pystyneet hänen lisäkseen ainoastaan Johnny Chan ja Phil Hellmuth (tosin Hellmuthilla on nykyään tilillään jo 13 ranneketta). Hän on myös yksi neljästä pelaajasta, jotka ovat pystyneet voittamaan World Series of Pokerin pääturnauksen kahtena vuotena peräkkäin (1976 ja 1977).


title: Doyle Brunson

text: Brunson syntyi Longworthissa Teksasissa - kylässä, jossa asui noin sata ihmistä. Hän oli nuorin perheen kolmesta lapsesta. Longworthin pienen koon takia Brunson juoksi toisinaan pitkiä matkoja toisiin kyliin ja hänestä tuli lupaava urheilija. Hän pelasi All-State Texas -koripallojoukkueessa ja harjoitteli kausien välissä mailin juoksua. Vaikka hän oli kiinnostunut enemmän koripallosta kuin juoksemisesta, hän osallistui vuonna 1950 Texas Interscholastic Track Meet -kisoihin ja voitti mailin ajalla 4:38. Hän sai tarjouksia useilta korkeakouluilta ja päätyi lopulta Hardin-Simmonsin yliopistoon, koska se sijaitsi lähellä hänen kotiaan. Minneapolis Lakers (nykyisin Los Angeles Lakers) oli myös kiinnostunut Brunsonista, mutta hänen kesätöissä saamansa polvivamma lopetti peliuran. Brunson oli ollut purkamassa tonnin painoista lastulevylastia, kun kuorma oli pudonnut hänen jalkansa päälle murtaen sen kahdesta kohdasta. Hän piti kipsiä kaksi vuotta, mutta loukkaantuminen lopetti kerralla hänen ammattilaiskoripallohaaveensa. Vielä nykyäänkin hän tarvitsee ajoittain kainalosauvaa. Loukkaantumisen jälkeen Brunson keskittyi urheilun sijasta opiskeluun ja valmistui hallintotieteen maisteriksi.


title: Doyle Brunson

text:
Brunson aloitti pokerin pelaamisen laittomilla peleillä Exchange -kadulla, Fort Worthissa, Texasissa kaverinsa Dwayne Hamiltonin kanssa. Lopulta he kiersivät ympäri Texasia, Oklahomaa ja Louisianaa pelaten isompia pelejä, ja tapailivat samalla muita ammattilaispelaajia. Pian Hamilton muutti takaisin Fort Worthiin, kun taas muut jatkoivat yhdessä kiertämistä ympäriinsä pelaten
pokeria, golfia ja Doylen sanoin "lähes mitä vain" rahasta. He kartuttivat yhdessä yhteistä uhkapelikassaa, mutta kuuden vuoden pelaamisen jälkeen tehty ensimmäinen kunnon matka Las Vegasiin vei kaiken. Rahasumma oli kuusinumeroinen. Tämän johdosta he päättivät lopettaa pelaamisen yhdessä, mutta säilyä ystävinä.


title: Doyle Brunson

text: Hänen suurin saavutuksensa pokerin rinnalla on ehkäpä hänen kirjoittamansa kirja Super/System, jota pidetään pokerin raamattuna. Alun perin vuonna 1978 itsejulkaistu "Super/System" oli kirja, joka antoi normaaleille pelaajille silmäyksen ammattilaisten pelitapaan ja siihen kuinka Brunson pelasi ja voitti. Hän uskoo kirjan vaikuttaneen peliin niin paljon, että se on lopulta tuottanut hänelle enemmän tappiota kuin voittoa. Päivitetty versio, "Super/System 2" julkaistiin vuonna 2004. Brunsonin lisäksi usea ammattilaispokeripelaaja vaikutti kirjan kappaleissa, mukaan lukien Bobby Baldwin, Mike Caro, David Sklansky, Chip Reese ja Joey Hawthorne. Kirjan otsakkeena on "Kuinka hankin miljoona dollaria pokeria pelaamalla."


title: Doyle Brunson

text: Brunson on myös kirjoittanut kirjan "Poker Wisdom of a Champion" (Mestarin pokeriviisaus), jonka alun perin julkaisi Brunsonin omien sanojen mukaan Lyle Stuart vuonna 1984.


title: Doyle Brunson

text: Brunsonin lempinimi, "Texas Dolly", syntyi kun Jimmy "The Greek" Snyder luki hänen nimensä väärin. Hänen oli määrä kuuluttaa "Texas Doyle", mutta ilmoille kajahtikin Dolly. Moni Brunsonin huippupelaajakavereista kutsuukin nykyään häntä "Dollyksi".


title: Doyle Brunson

text: Brunsonin nimen mukaan on nimetty kaksi texas hold 'em -kättä. Toinen niistä, 10–2 mitä maata tahansa, kantaa hänen nimeään, sillä hän voitti niillä korteilla kaksi WSOP mestaruusturnausta peräkkäin (1976 ja 1977), molemmilla kerroilla muodostaen täyskäden. Toinen käsi, joka tunnetaan varsinkin Teksasissa nimellä "Doyle Brunson", on A-Q mitä maata tahansa. Tämä siitä syystä, kuten hän sanoo Super/System kirjassaan sivulla 519, että hän ei pelaa sitä koskaan.


title: Doyle Brunson

text: Brunson on antanut nimensä nettipokerisivusto Doyle's Roomille. Hän on ollut pelaamassa television pokeriohjelmissa "High Stakes Poker", "WPT" ja "Poker After Dark". Vuonna 2009 ilmestyi Brunsonin omaeläkerta "The Godfather of Poker: The Doyle Brunson Story" (julkaistu vuonna 2010 suomeksi nimellä "Pokerin kummisetä).


title: Doyle Brunson

text: Syyskuussa 2010 Brunsonin pokeriuran turnausansiot ylittivät 5,9 miljoonaa dollaria.Brunson jatkaa edelleen maailman suurimpien käteispelien parissa (muun muassa Bellagion "The Big Gamessa" 4000/8000 dollarin sokkopanoksilla) ja myös World Series of Pokerissa (WSOP).


title: Doyle Brunson

text: Brunson tapasi vaimonsa Louisen vuonna 1960 ja he menivät naimisiin vuonna 1962. Louise tuli raskaaksi ja myöhemmin samaisena vuonna Doylen niskasta löytyi kasvain. Kun kasvain tutkittiin, kirurgit totesivat että syöpä oli levinnyt ja hän ei pystyisi parantumaan siitä. Lääkärit olivat sitä mieltä, että leikkaus kuitenkin pitkittäisi hänen elämäänsä sen verran, että hän näkisi lapsensa syntymän, joten leikkaus suoritettiin. Leikkauksen jälkeen syövästä ei kuitenkaan jäänyt mitään jäljelle. Lääkäreiden mielestä toipumisen täytyi olla ihme ja Brunson onkin omistanut parantumisensa vaimonsa ystävien rukouksille. Louiselle kehittyi myös kasvain, mutta kun hän meni leikkaukseen, hänen kasvaimensa todettiin kadonneen. Vuonna 1975 heidän tyttärellään Doylalla todettiin skolioosi, mutta hänen selkärankansa suoristui kokonaan kolmessa kuukaudessa.


title: Doyle Brunson

text: Doyla kuoli 18-vuotiaana otettuaan liikaa kaliumia lääkkeenä sydänvikaan. Samana vuonna, ilmeisesti surutyötä tehdessään Brunson luki kristillistä kirjallisuutta ja päätyi liittymään kristilliseen uskontokuntaan.


title: Doyle Brunson

text: Hänen poikansa Todd Brunson pelaa myös pokeria ammattilaistasolla. Todd on voittanut rannekkeen WSOP:n omaha hi-low -turnauksessa vuonna 2005. Brunsonit olivat ensimmäiset isä ja poika, jotka ovat voittaneet World Series of Pokerin kultaiset rannekkeet. Doyle Brunsonin tytär Pam Brunson voitti elokuussa 2007 naisten WPT Ladies Night V -turnauksen.


title: Soum

text: Soum on yksi Burkina Fason 45 provinssista. Se sijaitsee pohjoisessa Burkina Fasossa Sahelin alueella ja sen pääkaupunki on Djibo.


title: Soum

text: Vuonna 2016 provinssissa arvioidaan olevan 471 400 asukasta.


title: Talviparalympialaiset 2006

text: 2006 talviparalympialaiset järjestettiin Torinossa Italiassa 10.–19. maaliskuuta 2006. Pyörätuolicurlingissa kilpailtiin ensimmäistä kertaa paralympialaisten historiassa. Meksiko ja Mongolia osallistuivat ensimmäistä kertaa paralympialaisiin, mikä nosti Torinon kisoihin osallistuvien maiden määrän 39:ään. Neljässä lajissa kilpailtiin 474 urheilijan kesken.


title: Talviparalympialaiset 2006

text: 1 037 eri median edustajaa seurasi kisoja, mikä oli ennätysmäärä. 242 tehdystä doping-testistä yhdestäkään ei löytynyt kiellettyjä aineita.


title: Ruhtinas

text: Ruhtinas on aatelisarvo, joka luetaan ylhäisaateliin. Ylhäisten aatelissukujen päämies on usein ruhtinas, ja eräiden pienten valtioiden hallitsijan arvonimi on ruhtinas. Arvojärjestyksessä ruhtinas on nykyaikana herttuan alapuolella, mutta kreivin yläpuolella.


title: Ruhtinas

text: Esihistoriallisella ajalla Skandinaviassa ruhtinas saattoi olla mitä tahansa herttuan ja kuninkaan väliltä: kuninkaan vasalli, tai täysin itsenäinen hallitsija. Silloin kuninkaalliset arvonimet (esimerkiksi kuningaz ja druhtinaz) käsitettiin eri lailla kuin nykyaikana.


title: Ruhtinas

text: Keskiajalla monien eurooppalaisten pikkuvaltioiden hallitsijan arvonimi oli ruhtinas, mutta 1800-luvun alussa useimmat heistä menettivät hallitsijanasemansa. Nykyisin enää Andorran, Liechtensteinin, Luxemburgin ja Monacon hallitsijoina on ruhtinas (Andorrassa kaksi, Luxemburgissa oikeammin suurherttua). Ruhtinaan arvo voi olla myös joillakin hallitsijahuoneen miespuolisilla jäsenillä. Aatelisarvon naispuolista haltijaa kutsutaan ruhtinattareksi. Nykyään hallitsijoina toimivat ruhtinaita pidetään kuninkaallisina ja heidän hallitsemiaan ruhtinaskuntia monarkioina.


title: Ruhtinas

text: Ruhtinaaksi käännetään ranskan ja englannin "prince" ("prinssi" on suomeksi lähinnä kruununperijän arvonimi), saksan "Fürst", italian "principe" ja venäjän "knjaz" (князь). "Magnus Dux", "Großherzog", "Grand Duke" tai "Veliki knjaz" käännetään usein suuriruhtinaaksi, joskus suurherttuaksi tai kuninkaallisen kruununperijän arvonimenä usein prinssiksi tai prinsessaksi. "Erzherzog" käännetään lähes aina arkkiherttuaksi.


title: Ruhtinas

text: Saksassa on käytetty keisarinvaaliin osallistumaan oikeutetuista ruhtinaista nimitystä "Kurfürst", joka käännetään muotoon vaaliruhtinas (myös kuuriruhtinas). Ruotsin "furste" käännetään ruhtinaaksi ja "furstinna" ruhtinattareksi, "storfurste" suuriruhtinaaksi.


title: Ruhtinas

text: Suomen viimeinen ja ainoa Ritarihuoneelle introdusoitu ruhtinassuku oli sammunut Menšikoffin sukuhaara.


title: Ruhtinas

text: Toki Suomessa on asunut muitakin venäläisiä ruhtinassukuja (knyaz:it), kuten esimerkiksi Demidoffin suku. Nämä slaavilaiset ruhtinassuvut näkivät kuitenkin rekisteröitymisen Suomen Ritarihuoneelle vähäiseksi hyödyksi ja jättivät sen tekemättä.


title: The Sounds (ruotsalainen yhtye)

text: The Sounds on vuonna 1999 perustettu ruotsalainen rock- ja popyhtye Skånesta. Sen musiikki on lähinnä uuden aallon punk rockia, jossa on vaikutteita myös elektronisesta musiikista ja popmusiikista.


title: The Sounds (ruotsalainen yhtye)

text: The Sounds on tehnyt maailmankiertueita itsenäisesti sekä muun muassa Foo Fightersin, Panic! at the Discon ja No Doubtin kanssa, ja nauttiikin mittavasta suosiosta varsikin läntisessä Euroopassa ja Yhdysvalloissa. The Sounds on konsertoinut useita kertoja myös Suomessa. Yhtyeen tunnetuimpia kappaleita ovat ”Living in America”, ”Painted by Numbers”, ”Seven Days a Week”, ”Tony the Beat”, ”Dorchester Hotel”, ”Song With a Mission”, ”Beatbox”, ”No One Sleeps When I’m Awake” ja ”Better Off Dead”. Yhtyeen keulahahmo on laulaja Maja Ivarsson.The Sounds syntyi, kun lapsuudenystävät Felix Rodriguez ja Johan Bengtsson päättivät muodostaa yhtyeen lukiokavereidensa keskuudesta. Fredrik Nilsson värvättiin rumpuihin ja Maja Ivarsson pyydettiin yhtyeeseen laulajaksi. Yhtye tapasi Jesper Anderbergin sattumalta Hultsfred-festivaaleilla. Yhtyeen nimi päätettiin vasta kuukausia myöhemmin, Lontoon-matkan aikana.


title: The Sounds (ruotsalainen yhtye)

text: Yhtyeen esikoisalbumi "Living in America" (2002) levytettiin Tukholmassa ja sen tuotti Adel Dahdal.


title: Yagha

text: Yagha on yksi Burkina Fason 45 provinssista. Se sijaitsee koillisessa Burkina Fasossa Sahelin alueella ja sen pääkaupunki on Sebba.


title: Yagha

text: Vuonna 2016 provinssissa arvioitiin olevan 217 500 asukasta.


title: Yatenga

text: Yatenga on provinssi Burkina Fason pohjoisosassa Nordin alueella. Provinssin pääkaupunki on Ouahigouya, joka oli myös Mossi-valtakunnan pääkaupunki. Yatenga on tunnettu Mossi-naamioista.


title: Yatenga

text: Vuonna 2016 provinssissa arvioidaan olevan 721 100 asukasta.


title: Monimaailmatulkinta

text: Monimaailma on kvanttimekaniikan postulaatti, joka puolustaa universaalin aaltofunktion objektiivisuutta, mutta kieltää aaltofunktion romahduksen, ja sisällyttäen sen että kaikki vaihtoehtoiset historiat ja tulevaisuudet ovat todellisia – jokainen edustaa todellista "maailmaa" tai ("universumia"). Se tunnetaan myös nimillä MWI (), suhteellisten tilojen tulkinta, Everettin tulkinta, universaali aaltofunktioteoria, monimaailmatulkinta, tai vain monimaailma.


title: Monimaailmatulkinta

text: Suhteellisten tilojen tulkinta on alun perin lähtöisin Hugh Everettin väitöskirjasta vuodelta 1957. Myöhemmin 1960-luvulla Bryce DeWitt popularisoi tämän muotoilun ja uudelleennimesi sen "monimaailmaksi".


title: Monimaailmatulkinta

text: Everettin väitöskirjan ohjaajana toimi John Wheeler, joka tuohon aikaan (ja loppuelämänsä) oli vankkumaton kööpenhaminalaisen koulukunnan kannattaja ja oli vahvasti sitoutunut kyseiseen tulkintaan. Wheeler pelkäsi, että Everettin ajatuksia ei arvostettaisi riittävästi. Siksi hän kirjoitti lyhyen artikkelin Everettin artikkelin rinnalle. Nämä artikkelit ilmestyivät Reviews of Modern Physics -aikakauskirjan perättäisillä sivuilla. Koska Wheelerin artikkeli selitti ja puolusti Everettin ideoita niin väkevästi, useat lukijat luulivat niiden sisältöä heidän yhteistyönsä tuloksiksi. Tästä syystä teoriaa kutsuttiin pitkään erheellisesti "Everettin-Wheelerin teoriaksi". Everettiä vastustanut fyysikko Bryce DeWitt, josta myöhemmin tuli monimaailmamallin kiihkeä kannattaja, loi yksityiskohtaisen teknisten vastaväitteiden sarjan teorialle, mutta Everett kumosi ne kaikki. Lopuksi DeWitt lisäsi, ettei yksinkertaisesti tuntenut "jakautuvansa" moniksi, erillisiksi kopioiksi aina, kun teki päätöksen (Monimaailmamallin mukaan mittaustapahtuma jakaa maailmankaikkeuden kahdeksi kopioksi). Tähän Everett kysyen vastasi samaan tapaan kuin Galileo Galilei inkvisitiokiistassa: "Tunnetko Maan liikkuvan?". Everett korosti, että kvanttimekaniikka selittää miksi näitä jakoja ei tunne samaan tapaan kuin Galilein hitauden teoria selittää sen, miksi emme tunne Maan liikkuvan. Vasta sitten DeWitt antoi periksi.


title: Mosit

text: Mosit (myös "mossit", "mooset") ovat Burkina Fasossa ja sen naapurimaissa asuva mooren kieltä puhuva kansa. He muodostavat noin puolet Burkina Fason väestöstä. Moseja on paljon myös Norsunluurannikolla ja Ghanassa. Ennen siirtomaa-aikaa Burkina Fason alueella oli mosivaltioita. Kansan pääelinkeino on maanviljely. Uskontoja ovat islam, perinteinen uskonto ja kristinusko.


title: Mosit

text: Mosit asuvat etupäässä Burkina-Fason keskiosan ylängöllä. He muodostavat noin puolet Burkina Fason väestöstä. Naapurimaihin suuntautuvan muuttoliikkeen seurauksena moseja on paljon myös Norsunluurannikolla ja Ghanassa. Pieniä ryhmiä on Malissa ja Togossa.


title: Mosit

text: Mosien puhuma mooren kieli kuuluu gurilaisten kielten ryhmään. Sitä kirjoitetaan latinalaisin kirjaimin. Moore toimii Burkina Fasossa eri kansallisuuksien yhteisenä kielenä. Vuoden 2006 väestönlaskennan mukaan sitä puhuu pääkielenään 50,5 prosenttia maan väestöstä.


title: Mosit

text: Mosien uskotaan saapuneen nykyisen Ghanan koillisosasta 1000–1300-luvuilla. He muodostivat mosivaltioita, joista vanhin oli kansanperinteen mukaan Tenkodogo Valkoisen-Voltan keskijuoksulla. Käytännössä itsenäisten valtioiden muodostamalla mosivaltakunnalla oli yhteinen halitsija, jonka pääkaupungiksi tuli Ouagadougou. 1400- ja 1500-luvuilla mosivaltakunta kuului Länsi-Afrikan voimakkaimpien valtioiden joukkoon, mutta myöhemmin se hajosi toistensa kanssa sotineiksi pieniksi osiksi. Valtioiden hajanaisuus helpotti Ranskan siirtomaavalloitusta 1800-luvun lopussa.


title: Mosit

text: Kansan pääelinkeino on maanviljely. Tärkeimmät viljelykasvit ovat hirssi ja durra. Lisäksi viljellään papuja ja vihanneksia, pohjoisessa fonioa ja etelässä mukulakasveja ja maissia. Muita elinkeinoja ovat karjanhoito, kalastus ja pienimuotoinen kaupankäynti. Varsinaisen kauppiasluokan muodostivat aikaisemmin islaminuskoiset mandet. Vientituotteita olivat karja, aasit ja puuvillakankaat. Tuonti koostui suolasta, kolapähkinöistä ja ylellisyystarvikkeista. Perinteisiä käsityöammatteja ovat metalliesineiden valmistus, savenvalanta ja punonta. Sepät, savenvalajat ja muusikot muodostavat erityisiä kastiryhmiä. Miehet käyvät usein ansiotöissä Ghanan eteläosan ja Norsunluurannikon plantaasiviljelmillä.


title: Mosit

text: Viljelysmaata hallitsevat sukuryhmät, jotka jakavat sitä tarpeen mukaan. Peltotöihin osallistuu koko perhe. Naiset laittavat ruoan, hakevat veden ja polttopuut sekä vastaavat puuvillan kehräämisestä. Miehet kutovat kankaat ja ompelevat ne vaatteiksi.


title: Mosit

text: Peltojen ympäröimä maaseutuasutus on hajanaista. Savitiilestä rakennetuissa, yleensä pyöreissä taloissa on kartiomainen olki- tai nykyään peltikatto. Taloja ja talousrakennuksia ympäröi savimuuri. Päälliköt ja kuninkaat asuivat suuremmissa kylissä tai kaupungeissa, joissa oli myös käsityöläisiä ja kauppiaita. Siirtomaa-aikana ja sen jälkeen monet ovat muuttaneet kaupunkeihin, mutta säilyttäneet yhteytensä maaseudulle.


title: Mosit

text: Miesten vaatetus on eurooppalaistyyppinen. Naiset kietoutuvat kahteen kirkasväriseen puuvillakankaaseen. Ruokavalio koostuu hirssi-, durra- ja maissipuurosta, väkevien kastikkeiden kanssa syötävistä kakkaroista ja keitoista. Lisäksi käytetään maitoa, vihanneksia ja hedelmiä.


title: Mosit

text: Yhteiskunta perustuu patrilineaarisiin sukuryhmiin. Ne muodostavat laajempia klaaneja, joilla on yhteinen esi-isä ja toteemieläin. Paikallisyhteisön sisällä järjestettävät avioliitot ovat eksogaamisia. Leviraatti, sororaatti ja varsinkin aikaisemmin myös polygynia ovat yleisiä. Perinteinen vanhimman veljen johtama suurperhe koostuu veljesten ja heidän naimisissa olevien poikiensa perheistä, joilla on toistensa yhteydessä sijaitsevat asuntonsa.


title: Mosit

text: Mosikuninkaat ja päälliköt ovat menettäneet virallisen asemansa itsenäisessä Burkina Fasossa. Heillä on kuitenkin yhä paikallista merkitystä, ja monet osallistuvat maan politiikkaan. Mosien ylin hallitsija "moro naba" on säilyttänyt symbolisen valtansa ja hänellä on yhä hovinsa Ouagadougoussa.


title: Mosit

text: Perinteiseen uskontoon kuuluu maailman luonut korkeampi voima, joka ei vaikuta arkielämään. Suurempi merkitys on maan hedelmällisyyttä ja sadetta hallitsevilla yliluonnollisilla voimilla, joita palvotaan puiden tai kallioiden luona järjestettävissä rituaaleissa. Palvonnan kohteena ovat myös jälkeläistensä toimintaa ja menestystä säätelevät suvun esi-isät.


title: Mosit

text: Mosivaltiot olivat yksi harvoista muslimivalloituksen välttäneistä Sahelin kulttuureista. Siirtomaavalta heikensi perinteistä uskontoa ja toi mukanaan katoliset ja myöhemmin protestanttiset lähetyssaarnaajat. Se loi samalla myös edellytykset afrikkalaisten harjoittamalle islamin levittämiselle. Nykyään ehkä puolet moseista on muslimeja. Kristittyjä on noin kymmenen prosenttia.


title: Mosit

text: Mosien veistoksilla ja naamioilla on yhteisiä piirteitä bobojen ja dogonien kanssa. Miesten ja naisten naamiot sisältävät yksinkertaisia ihmis- ja eläinaiheita. Pyöreitä veistoksia tavataan harvoin, eivätkä mosit eräistä muista gurilaisita kansoista poiketen koristele savitiiliseiniään. Rituaalit sisältävät musiikkia, tansseja ja laulua.


title: Michiganin yliopisto

text: University of Michigan, Ann Arbor (UM tai U of M) on julkinen yliopisto Michiganin osavaltiossa Yhdysvalloissa.


title: Michiganin yliopisto

text: Yliopistossa opiskelee noin 24 800 perustutkinto-opiskelija ja 14 900 jatko-opiskelijaa. Akateemisia ohjelmia on 600. Vuosittain kirjautuu sisään noin 6 250 opiskelijaa.


title: Magnus Wislander

text: Magnus Wislander (s. 22. helmikuuta 1964 Göteborg) on ruotsalainen käsipalloilija. Vuonna 1999 hänet äänestettiin vuosisadan käsipalloilijaksi maailmassa. Hän on edustanut Ruotsia yli 380 maaottelussa, joissa on tehnyt yli 1000 maalia.


title: Magnus Wislander

text: Wislander on voittanut Ruotsin joukkueessa maailmanmestaruuden vuosina 1990 ja 1999 sekä EM-kultaa vuosina 1994, 1998, 2000 ja 2002. Hänellä on myös kolme olympiahopeaa, vuosilta 1992, 1996 ja 2000 (vuoden 1988 kisoissa Ruotsi oli viides).


title: Magnus Wislander

text: Seuratasolla Wislander edustaa Redbergslids IK:ta. Vuosina 1990–2002 hän pelasi Saksan Bundesliigaa THW Kielissä.


title: Kafferipuhveli

text: Kafferipuhveli eli afrikanpuhveli ("Syncerus caffer") on kookas afrikkalainen nautaeläin ja yksi viidestä suuresta Afrikan suurriistaan kuuluvasta eläimestä.


title: Kafferipuhveli

text: Nisäkäsnimistötoimikunta on ehdottanut, että nimitys ”afrikanpuhveli” vahvistettaisiin tämän lajin ensisijaiseksi suomenkieliseksi nimeksi.


title: Kafferipuhveli

text: Kafferipuhveli voi kasvaa 1,7 metriä korkeaksi, 3,4 metriä pitkäksi ja painaa jopa 1000 kiloa.


title: Kafferipuhveli

text: Kafferipuhvelilla ei ole ihmisen lisäksi juuri luonnollisia vihollisia; leopardi ja leijonat voivat viedä vartioimattoman vasikan. Eläin puolustautuu sarvillaan. Laumassa on eri-ikäisiä uros- ja naarasyksilöitä. Ruoho ja kasvit kuuluvat puhvelin ruokavalioon.


title: Kafferipuhveli

text: Kafferipuhveleita on Etiopiassa, Somaliassa, Zimbabwessa, Namibiassa, Botswanassa, Mosambikissä ja Etelä-Afrikassa. Kenian ja Tansanian puhvelit vaeltavat maahan ja sieltä pois sadekausien mukaan.


title: Marco Bjurström

text: Marco Robert Bjurström (s. 31. toukokuuta 1966 Helsinki) on suomalainen tanssinopettaja, ohjaaja, koreografi ja viestintäkouluttaja. Hän on työskennellyt myös juontajana ja Nelosen uutisten uutisankkurina. Hän tuli tunnetuksi vuosina 1997–2005 juontamastaan "BumtsiBum!"-ohjelmasta.


title: Marco Bjurström

text: Bjurström valmistui kuuden laudaturin ylioppilaaksi Käpylän lukiosta vuonna 1985 ja opiskeli jonkin aikaa Teatterikorkeakoulussa tanssitaiteen linjalla. Hän on työskennellyt Stepup Oy:n toimitusjohtajana 1987–1997 ja hallituksen puheenjohtajana vuodesta 1997. Vuodesta 1999 hän on ollut yrittäjä Namnam-tuotanto Oy:ssä. Bjurström on toiminut myös viestintäkouluttajana yhdessä Ritva Enäkosken kanssa vuodesta 1990. Hän on opettanut tanssia muun muassa Aira Samulinin tanssikoulussa ja StepUp Show Schoolissa sekä ohjannut useita musikaaleja.


title: Marco Bjurström

text: Ennen Bumtsibumia Bjurström juonsi "Me Kastelijat" -ohjelmaa (1997). Vuonna 2003 hän esiintyi omana itsenään "Salatut elämät" -televisiosarjassa. Vuosina 2006–2009 Bjurström juonsi ohjelmaa "Tanssii tähtien kanssa" ensin Ella Kannisen ja myöhemmin Vanessa Kurrin kanssa. Vuonna 2009 hänen juontajaparinaan oli Vappu Pimiä. Bjurström juonsi myös syksyllä 2008 alkanutta viihdeohjelmaa "Jackpot" ja on toiminut suorien "Idols"-lähetysten niin sanottuna neuvonantajana tauoilla. Hän on juontanut paljon erilaisia tilaisuuksia, muun muassa presidentti Tarja Halosen vaalivalvojaiset. Vuonna 2010 hän esiintyi "Dance"-tanssiohjelman toisena vakio- ja päätuomarina yhdessä Merja Satulehdon kanssa. Hän toimi itse ideoimansa koulumusikaalikilpailun "Stage" päätuomarina. Toukokuussa 2012 Nelonen ilmoitti kiinnittäneensä Bjurströmin kanavan uudistuvien televisiouutisten uutisankkuriksi. Hän työskenteli Nelosen uutisankkurina 3. joulukuuta 2012 – 6. tammikuuta 2014.


title: Marco Bjurström

text: Bjurström ohjasi Sillanpää-oopperan, jonka ensi-ilta F. E. Sillanpään syntymäkodin miljöössä Hämeenkyrössä Myllykolun kesäteatterissa oli heinäkuussa 2017. Tämä oli Bjurströmin ensimmäinen oopperan ohjaustyö.


title: Marco Bjurström

text: Bjurström palaa tv-juontajaksi syksyllä 2018 Yle TV1:llä alkavassa tietokilpailuohjelmassa "Hyvät katsojat".


title: Marco Bjurström

text: Bjurström sai suosituimman mies-tv-esiintyjän Telvis-palkinnon vuosina 1997–2000. Lisäksi hän oli Vuoden viihdyttäjä 1998 ja Vuoden positiivisin suomalainen 1999.


title: Marco Bjurström

text: Bjurström julkisti toukokuussa 2016 yli 20 vuotta kestäneen parisuhteensa ja asuu Helsingissä miehensä Peter Pihlströmin kanssa.


title: Purduen yliopisto

text: Purduen yliopisto () on julkinen yliopisto, jonka pääkampus sijaitsee West Lafayettessa, Indianassa. Pääkampus pitää yllä koko Indianan osavaltion laajuista yliopistojärjestelmää, johon kuuluu alueellisia kampuksia, teknologiaharjoittelukeskuksia ja maataloustoimistoja.


title: DePauwin yliopisto

text: DePauw University on college Greencastlessa Indianassa. Yliopistoon kirjautuu vuosittain yli 2 000 opiskelijaa. Koululla metodistinen perintö, mutta nykyään sillä ei ole virallista uskonnollista yhteyttä. Koulun alkuperäinen nimi oli "Indiana Asbury College". Tällä hetkellä koulu on partneri Posse Foundation -järjestössä, joka tarjoaa kaikille Posse Program -ohjelmaan hyväksytyille ilmaiset lukukausimaksut.


title: Nooksackit

text: Nooksackit ("vuoristolaiset") ovat salishien kielikuntaan kuuluva intiaanikansa Washingtonin osavaltion ja Brittiläisen Kolumbian rajaseudulta, läheltä rannikkoa sisämaassa Mount Bakerista luoteeseen. Nooksackit kärsivät suuresti 1870-luvulla isorokosta. Katolinen kirkko aloitti lähetystyön heidän keskuudessaan vuonna 1857. Väkiluku on ollut alun perin ehkä 1500, mutta laski vuoteen 1906 mennessä 200:aan. Vuonna 1977 väkiluku oli 580.


title: Psykoterapeutti

text: Psykoterapeutti on terveysalan ammattinimike psykoterapiahoitoa antavalle henkilölle. Ammatti on Suomessa suojattu lailla; sitä saavat käyttää ainoastaan asianmukaisen koulutuksen saaneet ja Valviran hyväksymät henkilöt.


title: Psykoterapeutti

text: Psykoterapiakoulutukseen hankkiutuvan soveltuvia pohjakoulutuksia ovat esimerkiksi psykologi, psykiatri, erikoissairaanhoitaja ja sosiaalityöntekijä.


title: Psykoterapeutti

text: Psykoterapeutiksi haluavalta vaaditaan soveltuva terveydenhoitoalan tutkinto, teoreettinen lisäkoulutus, työnohjauksessa suoritettu harjoittelu ja soveltuvuus ammattiin sekä omakohtainen psykoterapia. "Erityistason psykoterapeutilta" vaaditaan soveltuva terveydenhoitoalan perustutkinto, esimerkiksi psykologi, lääkäri tai psykiatrinen erikoissairaanhoitaja, vähintään kahden vuoden työkokemus, 250 tunnin omakohtainen psykoterapia ja lisäopintoja keskimäärin kolme vuotta. "Vaativan erityistason psykoterapeutin" pohjakoulutus on oltava soveltuva korkeakouluasteen tutkinto, esimerkiksi psykologi, lääkäri tai muu akateeminen loppututkinto. Lisäopintoja on oltava keskimäärin neljä ja puoli vuotta, ja oman psykoterapian kesto vähintään 500 tuntia.


title: Psykoterapeutti

text: Psykoterapeuttikoulutuksessa kouluttajatahoina toimivat erilaiset psykoterapiayhteisöt. Koulutuksesta vastaa VET-tason psykoterapeutti.


title: Psykoterapeutti

text: Psykoterapeutin ammattinimikkeen käyttöoikeus oli keväällä 2009 Terhikki-rekisterissä 4 909 henkilöllä. Keväällä 2009 tehdyn kyselyn perusteella (vastausprosentti 65 %) neljäsosa rekisterissä olevista psykoterapeuteista ilmoitti, etteivät he tuota psykoterapiapalveluja. Vastanneista aktiivisista psykoterapeuteista (noin 2 366) 78 % oli naisia ja keski-ikä oli 53 vuotta. Yleisin psykoterapeuttien pohjakoulutus oli psykologi, seuraavaksi yleisimmät olivat sairaanhoitaja ja lääkäri.


title: Psykoterapeutti

text: Useimmat psykoterapeutit tarjosivat pitkäkestoista yksilöpsykoterapiaa. Psykoterapiakoulutussuuntauksista yleisimpiä olivat perheterapia, psykodynaaminen psykoterapia, psykoanalyyttinen terapia ja kognitiivinen psykoterapia sekä ratkaisukeskeinen psykoterapia, tosin lähes kolmannes vastaajista ilmoitti useamman kuin yhden koulutussuuntauksen.


title: Psykoterapeutti

text:
Psykoterapiapalveluja tuotettiin pääasiassa ammatinharjoittajina. Puolet kyselyyn vastanneista ilmoitti, että heidän asiakkaansa kustansivat psykoterapiapalveluista itse vähintään omavastuuosuuden. Matalan kynnyksen ja lyhyiden psykoterapiapalvelujen tarjontaa pidettiin puutteellisena ja psykoterapiaan ohjaamisjärjestelmää
riittämättömänä. Selvityksen perusteella alueelliset erot psykoterapeuttien ja psykoterapiapalvelujen jakautumisessa olivat suuria. Erot koskivat sekä psykoterapiapalvelujen tarjontaa ja koulutussuuntauksia että järjestäjä- ja maksajatahoja.


title: Aida

text: Aida on Giuseppe Verdin säveltämä nelinäytöksinen ooppera.


title: Aida

text: Egyptin kediivi Ismael Pasha tilasi Giuseppe Verdiltä teoksen 1870 Kediivilliseen Kairon oopperataloon (Kuninkaallinen Kairon Oopperatalo). Verdi pyysi 20 000 dollaria. Sopimuksen synnyttyä hänelle annettiin aiheeksi "Aida". Merkittävä ranskalainen egyptologi Auguste Mariette oli suositellut kediiville tätä aihetta. Kediivi myönsi Mariettelle arvonimen "Bey", ja Mariette käytti nimeä Mariette Bey.


title: Aida

text: Camille du Locle, Paris Opera-Comiquen johtaja teki Verdin kanssa proosalibreton, ja sen italiankielisen libreton kirjoitti Antonio Ghislanzoni. Ghislanzoni kirjoitti yli 60 librettoa, mutta "Aida" on niistä huomattavin. Mariette Bey oli mukana neuvoja antavana arkeologina. Verdi kirjoitti "Aidan" neljässä kuukaudessa ja teos oli valmis jo marraskuun puolivälissä 1870. Kantaesitys viivästyi kuitenkin Preussin ja Ranskan sodan takia. Ranskassa tehdyt lavasteet ja puvut jäivät pitkäksi aikaa Pariisiin.


title: Aida

text: Maestro Verdi käytti paljon aikaa muinaisten egyptiläisten tapojen ja soittimien tutkimiseen. Hän kuitenkin päätyi itse tekemään oman koosteensa egyptiläisestä musiikista. Verdin luoma musiikki kuulostaa aidolta ja tuo lisäväriä oopperaan. Hän teetti myös juhlamarssiin kuusi ”aidatrumpettia”, kolme As- ja kolme H-vireistä. Ne muistuttavat aitoja egyptiläisiä soittimia.


title: Aida

text: Teoksen ensiesitys pidettiin Kairossa 24. joulukuuta 1871. Aidan nimiosan kantaesityksessä lauloi Antonietta Pozzoni Anastasi. Ensi-ilta oli sensaatiomainen, ja muun muassa italialainen musiikkokriitikko Filippo Filippi mainitsi teoksen olevan Verdin siihenastisista teoksista paras. Samanlainen innostus vallitsi, kun teos ensimmäisen kerran esitettiin Euroopassa, Milanon La Scalassa 8. helmikuuta 1872. Siellä esityksen johti säveltäjä itse ja nimiosan lauloi Teresa Stolz. Esityksen päätyttyä Verdi huudettiin esiin 32 kertaa, ja hän sai norsunluisen tahtipuikon sekä timanttitähden, johon nimi Aida oli kirjoitettu rubiineilla ja Verdi muilla arvokkailla kivillä.


title: Aida

text: Suomalaisessa Oopperassa Aida kuultiin ensimmäisen kerran 1916. Aleksanterin teatteri vihittiin Suomalaisen Oopperan käyttöön 1919 Aidan esityksellä, vuonna 1956 Aidalla juhlistettiin nimimuutosta Suomen Kansallisoopperaksi. Viimeisin Aidan ensi-ilta Suomen Kansallisoopperassa oli 17.9.2010. Aida on ollut suosittu teos myös Savonlinnan Oopperajuhlilla.


title: Aida

text:
Kairon Khedivial-oopperatalo valmistui juhlistamaan Suezin kanavan avajaisia (17. marraskuuta 1869). Oopperatalon johtaja Draneth Bay pyysi Verdiltä oodia talon vihkiäisiin, mutta Verdi kieltäytyi ilmoittaen, ettei hän tee ”satunnaistöitä”. Kediivillinen Kairon oopperatalo vihitiin 1. marraskuuta 1869, ja ensimmäisenä teoksena esitettiin Giuseppe Verdin "Rigoletto".
Aida asettaa pääkolmikon esittäjille suuria laulullisia haasteita. Erityisesti Radameksen ja Aidan aariat kuuluvat italialaisen oopperakirjallisuuden vaikeimpiin. Merkittäviä Aidoja ovat olleet mm. Zinka Milanov, Renata Tebaldi, Maria Callas, Leontyne Price ja Aprile Millo. Radameksen kuuluisia esittäjiä ovat olleet mm. Enrico Caruso, Jussi Björling, Richard Tucker, Mario Del Monaco, Franco Corelli sekä Placido Domingo. Amneriksen roolista muistetaan mm. Ebe Stignani, Fedora Barbieri, Giulietta Simionato, Firoenza Cossotto ja Dolora Zajick."1 kohtaus"


title: Aida

text: Kuninkaallinen palatsi Memfiksessä. Ylipappi Ramfis kertoo Radamekselle etiopialaisten hyökkäyksestä. Ramfis on menossa kertomaan kuninkaalle, kenet jumalat ovat valinneet sotapäälliköksi. Radames toivoo olevansa tuo valittu. Voittajana hän voi pyytää Aidaa vaimokseen. Romanza "Celeste Aida" (suom. Taivaallinen Aida). Amneris saapuu ja epäilee Radameksen tunnelatauksen olevan muutakin kuin voiton huumaa. Radames miettii, onko Amneris saanut selville hänen rakkautensa Aidaan. Aida saapuu ja Amneris ennakkoaavistus on tertzetossa "Vieni, o diletta" (suom. Tule rakas ystävä).


title: Aida

text: Egyptiläisiä on kokoontunut temppelin edustalle. Kuninkaan saavuttua lähetti tuo tiedon maaseudun hävityksestä ja pääkaupunkiin kohdistuvasta uhasta. Kuningas julistaa egyptiläisten joukkojen johtajan olevan Radames. Egyptiläiset uhoavat sotaa, ja Amneris toivoo Radameksen olevan voitokas. Papit johdattavat Radameksen Ptahin temppeliin.


title: Aida

text: Aida on epätoivoinen aariassaan "Ritorna vincitor" (suom. Palaa voittajana), koska Radames taistelee Aidan maanmiehiä vastaan, ja heitä johtaa Aidan isä Amonasro. Aidan aaria päättyy rukoukseen "Numi pietà" (suom. Jumalat armahtakaa)


title: Aida

text: "2 kohtaus"


title: Aida

text: Ptah'in temppelissä Ramfis, papit ja papittaret odottavat aseettomana saapuvaa Radamesta. Radamekselle annetaan juhlallisin menoin pyhitetyt aseet.


title: Aida

text: "1 kohtaus"


title: Aida

text:
Amneriksen huoneistossa maurilaiset orjattaret tanssivat. Kesken juhlavalmistelujen Aida saapuu. Duetto "Fu la sorte dell’armi a’tuoi funesta" (suom. Sodan tulos oli kohtalokas kansallesi). Teeskennellen sympatiaa Amneris kertoo Radameksen kaatuneen. Aida on suunniltaan liikutuksesta. Amneris paljastaakin Radameksen elävän ja sanoo olevansa Aidan kilpailija. Aida ei paljasta salaisuuttaan mutta pyytää ymmärrystä ja anoo anteeksiantoa. Amneris komentaa Aidan olemaan läsnä kun voitokkaat egyptiläiset ja Radames saapuvat.
"2 kohtaus"


title: Aida

text: Kaupungin muurien ulkopuolella Theban portin luona. Kuningas istuu valtaistuimella, ja hänen vasemmalla puolellaan on Amneris. Kuoro laulaa ylistyksen ja kiitoksen Isikselle ja kuninkaalle. Sen jälkeen alkaa juhlamarssi "Gloria all`Egitto". Kulkueen jälkeen saapuu Radames, ja Amneris kruunaa hänet voittajana. Radames saa pyytää kuninkaalta mitä tahansa. Ensiksi tuodaan etiopialaiset vangit kuninkaan eteen. Aida tunnistaa joukosta isänsä Amonasron, jota kukaan ei tunnista etiopialaisten kuninkaaksi. Amonasro vetoaa Egyptin kuninkaan laupeuteen ja anoo vapautusta. Egyptin kansa liikuttuu ja tukee Amonasron armonanomusta. Ylipappi Ramfis ja muut papit vastustavat. Radames puolestaan pyytää vankien vapauttamista. Siihen suostutaan, mutta Ramfisin ehdotuksesta kuitenkin Amonasro ja Aida jäävät panttivangeiksi. Kuningas antaa voitonpalkkiona palkkioksi Radamekselle Amneriksen käden.


title: Aida

text: Niilin rannalla ja lähistöllä oleva Isiksen temppeli. Ramfis johdattaa Amneriksen temppeliin rukoilemaan Isiksen suosiota avioliitolleen.


title: Aida

text: Aida on sopinut tapaavansa Radamesin. Aariassaan hän muistelee synnyinmaataan "O, patria mia, mai più ti riverdò" (suom. Synnyinmaani, en näe sinua enää koskaan). Amonasro saapuu ensin. Duetto "Rivedrò le foreste imbalsamate" (suom. Näen jälleen tuoksuvat metsät). Amonasro sanoo uuden sodan olevan tulossa. Aida voi saada Radameksen itselleen, jos vain saisi, selville minkä solan kautta Radames johtaa egyptiläisiä. Siellä etiopialaiset järjestäisivät väijytyksen. Amonasro vetoaa Aidan isänmaanrakkauteen, mustasukkaisuuteen ja epätoivoon. Lopuksi hän hylkää tyttärensä sanomalla tämän olevan vain egyptiläisten orja. Aida murtuu ja antaa isälleen suostumuksensa. Radames saapuu ja on häkeltynyt Aidan viileydestä. Radames sanoo, että toisen voiton jälkeen hän voisi pyytää kuninkaalta Aidaa vaimokseen. Aidan mielestä Amneris kostaisi nopeasti, ja sen välttämiseksi on vain yksi keino: pako Etiopiaan. Duetto "Fuggiam gli ardori inospiti" (suom. Paetkaamme vihamielisestä kuumuudesta). Aida kysyy, mikä olisi paras pakotie. Radames sanoo sen olevan Napatan sola. Samassa Amonasro tulee esiin ja ilmoittaa olevansa Etiopian kuningas. Amneris ja Ramfis ovat kuulleet kaiken. Kahakan jälkeen Radames jättäytyy pappien vangiksi.


title: Aida

text:
Kuninkaallisen palatsin salissa Amneris on yksin. "L’aborita rivale a me sfuggia" (suom. Vihaamani kilpailja on paennut). Amneris pyytää vartijoita tuomaan Radamesin sisään. Duetto "Già i sacerdoti adunansi arbiti del tuo fato" (suom. Papit ovat jo kokoontuneet tuomitsemaan sinut). Amneris rukoilee Radamesia puolustamaan itseään, mutta Radames kieltäytyy. Vankilassa Radames vaikenee vielä kolmasti, kun häntä syytetään.
"2 kohtaus"


title: Aida

text: Näyttämön yläosa on Ptah'in temppelin sisäosa ja alempi on temppelin krypta. Temppelissä Amneris rukoilee, ja Radames on kuolemaantuomittuna kryptassa. Aida tulee esiin. Hän on aiemmin piiloutunut kryptaan, koska halusi kuolla Radameksen kanssa. Duetto "Morir! Sì pura e bella" (suom. Kuolla, viattomana ja kauniina). Ylpeä kuninkaantytär Amneris rukoilee nöyrästi ja kaikella tunteella yläpuolella "Pace t’imploro" (suom. Rukoilen Sinulle rauhaa).


title: Aida

text: 1974 (EMI, digitaalinen remasterointi 1986), jossa esiintyjinä ovat mm. Montserrat Caballé, Plácido Domingo, Chorus of the Royal Opera House – Covent Garden, The Trumpeters of the Royal Military School of Music ja New Philharmonia Orchestra johtajanaan Riccardo Muti.


title: Don Knotts

text:
Jesse Donald Knotts (21. heinäkuuta 1924 Morgantown, Länsi-Virginia – 24. helmikuuta 2006 Los Angeles, Kalifornia), oikealta nimeltään "Jesse Donald Knotts", oli yhdysvaltalainen luonnenäyttelijä ja koomikko. Hänet tunnetaan kenties parhaiten sarjoista "The Andy Griffith Show" (roolina apulaissheriffi "Barney Fife") sekä "Matlock". Lisäksi Knotts on tehnyt merkittävän elokuvauran. Erään tunnetuimmista rooleistaan hän tekee elokuvassa "Riemukupla".
Knots oli naimisissa kahdesti. Ensimmäisestä avioliitosta (1947–1964) "Kathryn Metzin" kanssa syntyi lapset Karen ja Thomas. Toinen avioliitto "Loralee Czuchnan" kanssa kesti vuodesta 1974 vuoteen 1983. Knots ei avioitunut enää tämän jälkeen, joskin hänellä oli romanttinen suhde näyttelijä "Francey Yarboroughiin".


title: Don Knotts

text: Knotts kuoli keuhkosyöpään 81-vuotiaana Beverly Hillsissä helmikuussa 2006.


title: Prince Far I

text: Prince Far I (1945 – 15. lokakuuta 1983), oikealta nimeltään Michael James Williams, oli jamaikalainen reggaemuusikko.


title: Prince Far I

text: Alun perin hän toimi vartijana, mutta 1970-luvun alussa hän meni mukaan jamaikalaiseen levytysteollisuuteen, alun perin nimellä King Cry Cry. Hänen ainutlaatuisen ja matalan lauluäänensä ansiosta hänestä tuli suosittu reggaemuusikko.


title: Bié

text: Bié on maakunta Angolan keskiosassa. Sen pinta-ala on 70 800 neliökilometriä ja asukasluku noin 1,3 miljoonaa. Bién pääkaupunki on Kuito.


title: Ptolemaioksen kirje Floralle

text: Ptolemaioksen kirje Floralle on gnostilainen valentinolaisen Ptolemaioksen laatima kirjoitus, joka on säilynyt osana Epifanioksen teosta "Panarion" (XXXIII, 3-7). Se käsittelee gnostilaista näkemystä Mooseksen laista ja demiurgin suhteesta tähän lakiin. Kirje on osoitettu varakkaalle gnostilaiselle tai gnostilaisuudesta kiinnostuneelle naiselle nimeltään Flora. On kuitenkin mahdollista, että kirjettä kirjoittaessaan Epifanios seurasi antiikin historioitsijoiden tapaa laittaa puheita kuvaamiensa henkilöiden suuhun. Kirje on kirjoitettu todennäköisesti toisen vuosisadan loppupuolella Roomassa.


title: Ptolemaioksen kirje Floralle

text: Kirje kirjoitettiin vastaukseksi Floran Vanhan testamentin kymmentä käskyä koskeville kysymyksille. Osa gnostilaisista oli sitä mieltä, että Vanhan testamentin lait olivat peräisin korkeimmalta Jumalalta, osa taas sitä mieltä, että ne olivat peräisin paholaiselta. Ptolemaios halusi todistaa, että lait eivät ole kummaltakaan eivätkä edes yhdestä lähteestä, vaan peräisin eri lähteistä. Hän jakoi lain kolmeen osaan. Hänen mukaansa osa laista oli peräisin alemmalta jumalalta eli demiurgilta, osa Moosekselta ja osa oli juutalaisten lainopettajien myöhempiä perinnäissäädöksiä.


title: Ptolemaioksen kirje Floralle

text: Demiurgi ei ollut Ptolemaioksen mukaan sen enempää hyvä kuin pahakaan, vaan sitä kuvasi äärimmäinen oikeudenmukaisuus. Siksi sen lait olivat paitsi rakastavia myös ankaria, ja samalla kuitenkin myös ristiriitaisia. Mooseksen hän osoitti tehneen lakiin joitakin myönnytyksiä ihmisten kovasydämisyyden tähden, koskien muun muassa avioeroa. Nämä muutokset olivat alkuperäisen lain vastaisia, mutta niiden avulla ihmiset välttivät suuremman pahan voidessaan valita pienemmän pahan. Myöhempien perinnäissäädösten hän osoitti samoin tehneen tyhjiksi joitakin lainkohtia.


title: Ptolemaioksen kirje Floralle

text: Demiurgilta peräisin olevan lain hän jakoi samalla tavalla kolmeen osaan:


title: Rip Kirby

text: Rip Kirby, "oikealta" nimeltään Remington Kirby, on Alex Raymondin luoma sarjakuvahahmo, herrasmiessalapoliisi ja seikkailija. Ensimmäinen strippi ilmestyi 4. maaliskuuta 1946.


title: Rip Kirby

text: Palattuaan toisesta maailmansodasta (merijalkaväestä) Alex Raymond ei jatkanut aikaisempia sarjojaan (Flash Gordon, Jungle Jim - suom. Viidakko-Jim, Secret Agent X-9 - suom. Agentti X-9). Sen sijaan hän aloitti uuden sanomalehtisarjakuvan entisestä merijalkaväen sotilaasta ja yksityisetsivästä Rip Kirbystä. Raymond otti etäisyyttä aikaisempiin fantasiasankareihinsa ja loi hyvinkin todenmukaisen Ellery Queenin tyylisen älykkään sankarin. Kirby kuului selvästi yläluokkaan; hän soitti flyygeliä, pelasi golfia ja hänellä oli brittiläinen miespalvelija.


title: Rip Kirby

text: Kirbyn yhdistelmä älyä ja voimaa vetosi naisiin, joista koitui usein myös harmia, varsinkin Pagan Leestä. Tosin tämän tulisen ja vähän syntisenkin tummaverikön tempausten tähden päästiin usein myös jännittäviin seikkailuihin. Vastapainona oli vakituinen tuttavuus ja kiltti vaaleaverikkö Honey Dorian. Maailmalle lähdettäessä laukut pakkasi herraspalvelija Cecil Desmond, joka oli entinen kassakaappimurtovaras. Varsinkin alkuvuosina Kirbyn vastustajana oli usein sankarin täydellinen vastakohta gangsteri Mangler, julma ja yksioikoinen tappaja. Pagan Lee oli aluksi Manglerin heila, kunnes kääntyi "kaidalle polulle".


title: Rip Kirby

text: Rip Kirby sai heti suuren suosion. Raymond sai sarjakuva-alan Reuben Award -palkinnon vuonna 1949.


title: Rip Kirby

text: Ensimmäisenä vuosina tarinoita kirjoittivat King Featuresin toimittaja Ward Green, jolta idea sarjaan oli lähtöisin, ja kirjailija Fred Dickenson.


title: Rip Kirby

text: Alex Raymond kuoli 1956 auto-onnettomuudessa. Sarjakuvasyndikaatti tarvitsi nopeasti uuden taiteilijan sarjalle, ja tilalle valittiin John Prentice. Dickenson jatkoi sarjan kirjoittamista 1980-luvun puoliväliin, kunnes hän joutui terveyssyistä eläkkeelle. Prentice alkoi silloin myös kirjoittaa sarjaa muiden ohella. Prentice piirsi Kirbyä kuolemaansa saakka vuoteen 1999.


title: Rip Kirby

text: Strippi päättyi siihen, että Rip Kirby ilmoitti eläkkeelle jäämisestään 26. kesäkuuta 1999. Prentice sai National Cartoonist Societyn Story Comic Strip Award -palkinnon vuosina 1966, 1967 ja 1986.


title: Rip Kirby

text: Vuosien varrella sarjaa haamukirjoittivat ja -piirsivät monet avustajat kuten Frank Bolle, joka piirsi loppuun viimeisen seikkailun, Al Williamson, Gray Morrow ja Neal Adams.


title: Rip Kirby

text: Suomessa Rip Kirbyä on julkaissut Helsingin Sanomat vuodesta 1948 useita uusintakierroksia, mutta sarjan julkaisu päättyi tammikuussa 2011, koska "nykylukijat vierastavat jatkuvajuonisen sarjan seuraamista pienissä paloissa". Päätoimittaja Janne Virkkunen torjui aikoinaan kulttuuritoimituksen vaatimuksen sarjan lopettamisesta ja sanoi, että sarjaa julkaistaan niin kauan kuin hän on vastaava päätoimittaja. Virkkunen luopui tehtävästä keväällä 2010. Myös Agentti X9 -sarjakuvalehden numeroissa on julkaistu lähes kaikki Rip Kirbyt. Kustannus Oy Jalava julkaisi 1987 albumin Wanhat sarjat 14 - Rip Kirby, jossa oli Alex Raymondin strippejä vuosilta 1947 ja 1948.


title: Hypervalta

text: Hypervallalla tarkoitetaan sellaista valtiota, joka hallitsee muita valtioita kaikilla osa-alueilla.


title: ANZUS

text: Australia, New Zealand, United States Security Treaty eli ANZUS on Australian ja Yhdysvaltain, sekä erikseen Australian ja Uuden-Seelannin välinen sotilasliitto. Sopimus solmittiin alun perin näiden maiden välillä vuonna 1951.


title: ANZUS

text: Sopimus oli kylmän sodan tuote. Yhdysvallat pyrki 1950-luvulla normalisoimaan suhteensa miehitettyyn Japaniin Korean sodan ollessa käynnissä. Australia ja Uusi-Seelanti olivat kuitenkin haluttomia pysyvään rauhansopimukseen, joka sallisi niitä toisessa maailmansodassa uhanneen Japanin aseistautua uudelleen. Maat suostuivat vasta Yhdysvaltain luvattua niille turvatakuut.


title: ANZUS

text: Sopimus solmittiin San Franciscossa 1. syyskuuta 1951 ja se tuli voimaan 29. huhtikuuta 1952.


title: ANZUS

text: Uusi-Seelanti ja Yhdysvallat ajautuivat välirikkoon 1984 Yhdysvaltain ydinaseita kantavien alusten vierailtua Uuden-Seelannin satamissa. Uusi-Seelanti halusi kieltää ydinaseita kantavien tai ydinkäyttöisten alusten vierailut Ranskan Tyynenmeren ydinkokeiden jälkitunnelmissa, mutta Yhdysvallat ei suostunut ilmoittamaan, millä sen aluksista oli ydinaseita. Helmikuussa 1985 Uusi-Seelanti kielsi ohjushävittäjä "USS Buchananin" vierailun, jonka jälkeen Yhdysvallat sanoutui irti velvoitteistaan Uutta-Seelantia kohtaan.


title: ANZUS

text: ANZUSilla ei ole pysyvää komentorakennetta tai sille alistettuja joukkoja.


title: Scarface – arpinaama

text: Scarface – arpinaama ("Scarface") on vuonna 1983 ensi-iltansa saanut rikoselokuva, jonka on ohjannut Brian De Palma ja käsikirjoittanut Oliver Stone. Se perustuu rikoselokuvaklassikkoon "Arpinaama" vuodelta 1932. Elokuvien huomattavista eroavaisuuksista johtuen vuoden 1983 elokuvaa ei kuitenkaan yleisesti pidetä uudelleenfilmatisointina. "Scarface – arpinaama" julkaistiin uudelleen vuosina 2003 ja 2006.


title: Scarface – arpinaama

text:
Elokuva kertoo Al Pacinon esittämästä kuubalaisesta gangsterista, Antonio ”Tony” Montanasta, joka saapuu Miamiin yhdessä kymmenien tuhansien maanmiestensä kanssa Fidel Castron karkotettua heidät. Nopean rahan toivossa Montana ja hänen ystävänsä Manolo ”Manny” Ribera löytävät tiensä huumebisnekseen. Häikäilemättömyydellään Montana raivaa nopeasti tiensä huipulle, mutta kasvavan vallan myötä kasvaa myös hänen ahneutensa ja epäluuloisuutensa. Huumeiden käytöstä johtuva vainoharhaisuus ja keskittymiskyvyn puute sekä inhimillinen ratkaisu koituvat lopulta hänen kohtalokseen.
Elokuvassa sanotaan sana "fuck" 207 kertaa.


title: Scarface – arpinaama

text: Elokuvasta on kehitetty toimintaseikkailupeli "", joka julkaistiin vuonna 2006.


title: Scarface – arpinaama

text: Suomessa elokuvan ikäraja on 18 vuotta.


title: Scarface – arpinaama

text: Elokuva alkaa kohtauksella, jossa näytetään kuinka Kuuban presidentti Fidel Castro antoi tuhansien kuubalaisten matkustaa Marielin satamasta veneillä Floridaan vuonna 1980. Yhdysvallat oli lupautunut vastaanottamaan kuubalaisia mielipidevankeja, mutta veneiden mukana matkusti myös lukuisia rikollisia, jotka oli vapautettu suoraan Kuuban vankiloista. Elokuvan alussa nähdään aitoa videota näistä Marielin venekuljetuksista ja kuubalaisten saapumisesta Yhdysvaltoihin.


title: Scarface – arpinaama

text: Yksi näistä 125 000 Miamiin saapuneista kuubalaisista on Tony Montana (Al Pacino), jolla oli myös rikollinen tausta. Tony ja hänen ystävänsä Manny Ribera (Steven Bauer) joutuvat maahan saavuttuaan Freedomtowniin, jossa pidettiin niitä kuubalaisia, joilla ei ollut Green Cardia. Muutaman kuukauden kuluttua Manny saa Frank Lopezilta tarjouksen, jossa tämä lupaa hankkia heille oleskeluluvan Yhdysvaltoihin, mikäli he murhaisivat Emilio Rebengan, joka oli kiduttanut Frankin veljen kuolleeksi Kuubassa. Tony suostuu epäröimättä ja puukottaa Rebengan kuoliaaksi ansaiten siten oleskelulupansa.


title: Scarface – arpinaama

text: Seuraavina viikkoina Tony ja Manny työskentelevät pienessä kuubalaisessa ruokapaikassa saadakseen rahaa. Eräänä iltana kaksikko tapaa huumevälittäjä Omar Suarezin (F. Murray Abraham), joka oli toiminut välittäjänä myös Rebengan murhassa. Häneltä he saavat tehtäväkseen ostaa kaksi kiloa kokaiinia kolumbialaiselta huumekauppias Hectorilta, joka saapuisi Miamiin muutaman päivän kuluttua. Hän antaa Tonylle ostamista varten rahaa sekä aseita, mikäli kauppa ei sujuisi odotetusti.


title: Scarface – arpinaama

text: Muutamaa päivää myöhemmin Tony ja Manny sekä kaksi muuta tuntemansa kuubalaista, Angel (Pepe Serna) ja Chi Chi (Ángel Salazar) ajavat pienelle hotellille, missä heillä on tapaaminen Hectorin kanssa. Kauppa kuitenkin ilmenee huijaukseksi ja kolumbialaiset vetävät aseensa esiin vaatien Tonylta rahoja. Tony kieltäytyy ja Hector uhkailee häntä moottorisahalla leikaten lopulta Angelin palasiksi Tonyn edessä. Tällöin Manny ja Chi Chi kuitenkin saapuvat hotelliin ja tulitaistelun jälkeen kolmikko pakenee kokaiinin sekä rahojen kanssa paikalta. Tony palauttaa rahat sekä kokaiinin Omarin päällikölle, Frank Lopezille (Robert Loggia). Frank vaikuttuu Tonyn kyvyistä ja asenteesta, joten toivoo tämän tekevän jatkossakin töitä hänelle. Samalla Tony kuitenkin kiinnostuu Frankin naisystävästä, Elvira Hancockista (Michelle Pfeiffer).


title: Scarface – arpinaama

text: Muutamaa kuukautta myöhemmin Tony käy tapaamassa Yhdysvalloissa asuvaa äitiään (Míriam Colón) sekä pikkusiskoaan Ginaa (Mary Elizabeth Mastrantonio). Gina on innoissaan veljensä näkemisestä, mutta hänen äitinsä ei ole tyytyväinen, sillä on pettynyt Tonyn rikolliseen taustaan. Lopulta Tonyn äiti häätää poikansa pois talostaan, mutta tämä vielä vaihtaa muutaman sanan siskonsa kanssa ja antaa tälle rahaa.


title: Scarface – arpinaama

text: Jonkin aikaa myöhemmin Tony ja Omar lähetetään Boliviaan keskustelemaan liikesopimuksista huumeruhtinas Alejandro Sosan (Paul Shenar) kanssa. Neuvottelut eivät kuitenkaan suju suunnitelmien mukaan, sillä Sosa murhaa Omarin kertoen tämän toimineen aikaisemmin vasikkana. Sosa kuitenkin pitää Tonyn asenteesta ja tekee tästä liikekumppaninsa, mutta varoittaa tätä koskaan pettämästä häntä. Palattuaan Floridaan, Tony tapaa Frankin, joka on vihainen Omarin kuolemasta sekä Tonyn omatoimisesti tekemästä sopimuksesta Sosan kanssa. Tämän seurauksena kaksikko lopettaa yhteistyönsä.


title: Scarface – arpinaama

text: Myöhemmin yökerho Babylonissa Tony joutuu korruptoituneen huumepoliisi Mel Bernsteinin (Harris Yulin) ahdistelemaksi, tämän tietäessä Tonyn kytköksistä Rebengan murhaan sekä kolumbialaisiin huumekauppiaisiin. Mel käskee Tonya maksamaan "veroa" toiminnastaan hänelle, jotta saisi vastapalveluksena suojelua ja informaatiota. Tony vakuuttuu siitä, että Frank lähetti Melin hänen kimppuunsa, sillä ainoastaan Frank tiesi murhista. Babylonissa Tony joutuu myös kahden aseistetun miehen hyökkäyksen kohteeksi, mutta onnistuu pakenemaan paikalta vahingoittuneena. Hän uskoo yhä vahvemmin Frankin syyllisyyteen ja lähtee tapaamaan tätä. Lopulta Frankin syyllisyys varmistuu ja tämä tunnustaa tekonsa Tonyn osoittaessa häntä aseella. Tony käskee Mannya tappamaan Frankin ja tappaa itse Melin. Tämän jälkeen Tony lähtee Elviran luokse ja kertoo Frankin kuolleen ja haluavansa Elviran vaimokseen.


title: Scarface – arpinaama

text: Näiden tapahtumien jälkeen Tonyn elämä muuttuu parempaan suuntaan ja hän tienaa suuria summia yhteistyössä Sosan kanssa. Hän myös menee naimisiin Elviran kanssa, ottaa haltuunsa Frankin imperiumin ja ostaa suuren kartanon. Tonyn luksuselämällä on kuitenkin huonotkin puolensa, sillä hän ja Elvira joutuvat riippuvaisiksi kokaiinista. Samalla Manny ja Gina alkavat seurustella Tonyn selän takana, uskaltamatta kertoa asiasta tälle.


title: Scarface – arpinaama

text: Lopulta Tony pidätetään rahanpesusta ja veropetoksista. Lakimiehensä mukaan hän joutuu vankilaan vähintään kolmeksi vuodeksi. Ennen tuomion toteutumista, Alejandro Sosa ottaa yhteyttä Tonyyn ja pyytää tätä murhaamaan aktivistin, joka aikoo paljastaa Sosan huumekaupat televisiossa. Vaihdossa Sosa lupaa käyttää kontaktejaan pitääkseen Tonyn pois vankilasta. Tony suostuu ja pian hän tapaa Sosan uskotun alaisen, Alberton, jonka kanssa hän matkustaa New Yorkiin. Siellä Alberto suunnittelee räjäyttävänsä miehen auton. Tilanne kuitenkin muuttuu, sillä autoon saapuvat myös aktivistin vaimo ja lapset, joita Tony ei halua vahingoittaa. Alberto ei kuitenkaan kuuntele Tonyn valituksia ja ollessaan räjäyttämässä pommia, Tony suuttuu ja ampuu hänet.


title: Scarface – arpinaama

text: Tästä suuttuneena Sosa uhkaa tappavansa Tonyn. Tony ei kuitenkaan välitä tästä vaan lähtee etsimään sisartaan, kuultuaan tämän katoamisesta äidiltään. Lopulta hän löytää Ginan yhdessä Mannyn kanssa ja vihaisena sekä kokaiinin vaikutuksen alaisena tappaa ystävänsä. Gina kertoo heidän menneen juuri naimisiin ja aikovan yllättää Tonyn. Tonyn alaiset vievät sitten Ginan ja murtuneen Tonyn takaisin kartanolle. Samalla ryhmä Sosan murhaajia hyökkää kartanolle tappaen Tonyn vartijat ulkona.


title: Scarface – arpinaama

text: Tonyn nauttiessa kokaiinia toimistossaan, Gina astuu sisään aseen kanssa pilkaten veljensä mustasukkaisuutta ja ampuu tätä jalkaan. Tällöin yksi murhaajista astuu sisään ikkunasta ja ampuu Ginan joutuen sitten Tonyn tappamaksi. Raivoissaan Tony ottaa esiin yhdistetyn M16-kiväärin ja M203-kranaatinheittimen ja ampuu lukuisia vastustajiaan. Hän kuitenkin vahingoittuu vakavasti myös itse, mutta jatkaa ampumista, kunnes yksi hyökkääjistä ampuu häntä katkaistulla haulikolla selkään. Tällöin Tony putoaa pieneen altaaseen aulassaan ja ruumis jää kellumaan ”The World Is Yours” -kyltin alle.


title: Scarface – arpinaama

text: Oliver Stone kirjoitti elokuvan käsikirjoituksen Ranskassa toipuessaan omasta kokaiiniriippuvuudestaan. Hän teki yhteistötä Miamin poliisin sekä DEA:n kanssa ja käytti näiltä saamiaan tietoja lisätäkseen elokuvaan oikeita rikoksia, joihin kuuluu muun muassa kuuluisa moottorisahakohtaus.


title: Scarface – arpinaama

text: Scarface oli alun perin tarkoitus kuvata Floridassa, mutta se sai paljon kritiikkiä kuubalaiselta yhteisöltä, joka vastusti useita elokuvan näkökulmia. He muun muassa vastustivat kuubalaisten kuvaamista huumekauppiaiksi ja vaativat käsikirjoituksen muuttamista Fidel Castroa vastustavaksi, esimerkiksi muuttamalla Tony Montana Fidel Castron vakoojaksi. Pitkien neuvotteluiden päätteeksi tuottajat kieltäytyivät vaatimuksista sanoen elokuvan keskittyvän kokaiiniin eikä Castron politiikkaan. Varmistaakseen kuvausryhmän turvallisuuden ja välttääkseen mahdollisia ongelmia, kuvaukset siirrettiin Los Angelesiin.


title: Scarface – arpinaama

text: Scarfacen ennakkonäytös oli 1. joulukuuta 1983 New Yorkissa, missä se otettiin vastaan eriävin mielipitein. Elokuvaa oli katsomassa elokuvan kaksi näyttelijää, Al Pacino ja Steven Bauer, sekä useita kutsuvieraita, kuten Diane Lane, Melanie Griffith, Raquel Welch, Joan Collins, Cher ja Eddie Murphy. Elokuvan keskivaiheilla ohjaaja Martin Scorsese kääntyi sanomaan takana olleelle Steven Bauerille, ”Te olette loistavia, mutta valmistautukaa, sillä he tulevat vihaamaan sitä Hollywoodissa - koska se kertoo heistä”.


title: Scarface – arpinaama

text: Elokuva julkaistiin elokuvateattereihin 5. joulukuuta 1983 ja se esitettiin ensimmäisenä päivänä 996 teatterissa. Se tuotti yhteensä 4,6 miljoonaa dollaria avausviikonloppunaan huolimatta elokuvan väkivaltaisen luonteen ja kielenkäytön herättämästä keskustelusta. Elokuva tuotti kaiken kaikkiaan 45,4 miljoonaa dollaria Pohjois-Amerikassa ja 20,5 miljoonaa kansainvälisesti, eli yhteensä lipputulot nousivat 65,9 miljoonaan. Ottaen huomioon inflaation, nykypäivänä summa vastaisi noin 180 miljoonaa dollaria.


title: Scarface – arpinaama

text: Vaikka elokuva sai kriitikoiden keskuudessa paljon negatiivista palautetta, sillä oli myös useita puolestapuhujia. Roger Ebert antoi elokuvalle täydet neljä tähteä vuoden 1983 arvostelussaan ja ylisti kirjoituksessaan, ”DePalma ja hänen kirjoittajansa, Oliver Stone, ovat luoneet erityisten yksilöiden gallerian ja yksi elokuvan lumouksista on se, että emme katso rikoselokuvien kliseitä, katsomme ihmisiä jotka ovat rikollisia.” Hän myös lisäsi sen ”mahtavien elokuvien” listalleen. Myös "New York Timesin" Vincent Canby ylisti elokuvaa ja erityisesti sen synkkää tunnelmaa.


title: Scarface – arpinaama

text: Ensimmäinen elokuvasta tehty videopeli, "", julkaistiin syyskuussa ja lokakuussa 2006. Sen tuotti Radical Entertainment ja julkaisi Vivendi Universal Games. Pelissä Tony ei kuollut hyökkäyksessä kartanolleen ja pelaajan tehtävänä on palauttaa menetetty valta sekä kostaa. Peli julkaistiin Microsoft Windowsille, PlayStation 2:lle, Xboxille ja Wiille.


title: Scarface – arpinaama

text: Radical ja Vivendi julkaisivat lokakuussa 2006 myös toisen elokuvaan liittyvän videopelin, "". Se vastaa paljolti edeltäjäänsä, mutta käsittelee enemmän huumekaupan ja alueiden hallintaa, kun taas edeltäjä painotti enemmän jengien kanssa sotimista, kunnioituksen hankkimista ja yleisesti imperiumin jälleenrakentamista. Peli on julkaistu tähän mennessä ainoastaan PlayStation Portablelle.


title: Bjurbölen meteoriitti

text: Bjurbölen meteoriitti putosi Bjurbölevikeniin Bjurbölen kylässä Porvoossa 12. maaliskuuta 1899. Meteoriitin tyyppi on L/LL4-kondriitti ja siitä kerättiin talteen palasia yhteensä 328 kiloa. Se on Suomesta tähän asti löydetyistä meteoriiteista suurin.


title: Bjurbölen meteoriitti

text: Meteoriittiluetteloissa mainitut Bjurbölen meteoriitin koordinaatit (60°24' N, 25°48' E) eivät täsmää löytöpaikan kanssa, todellinen putoamispaikka on 8,5 kilometriä koordinaateista lounaaseen.


title: Bjurbölen meteoriitti

text: Meteoriittia säilytettiin pitkät ajat Mineraalikabinetissa Arppeanum-rakennuksessa lähellä Helsingin tuomiokirkkoa. Kun Helsingin yliopisto vuonna 2014 luopui kyseisestä rakennuksesta, meteoriitti siirrettiin marraskuun 25. päivän vastaisena yönä pehmustetussa laatikossa raitiovaunulla Kumpulan kartanon päärakennukseen, jonne muutkin Luonnotieteellisen keskusmuseon geologiset kokoelmat sijoitetaan.


title: Bjurbölen meteoriitti

text: Kipsikopio meteoriitista oli näytteillä Pariisin maailmannäyttelyssä 1900, jossa se muodostui Suomen paviljongin vetonaulaksi.


title: Born to Run

text: Born to Run on yhdysvaltalaisen laulaja-lauluntekijä Bruce Springsteenin kolmas albumi. Se julkaistiin vuonna 1975.


title: Born to Run

text: Kahden ensimmäisen levyn taloudellisen flopin jälkeen Springsteenillä oli kovat paineet luoda levy, joka auttaisi uralla eteenpäin ja jatkaisi levytyssopimusta. Yhtye teki kovasti töitä kuukausia, mutta POMO ei ollut tyytyväinen tulokseen. Soittimet kuulostivat rikkinäisiltä ja studioaikaa oli uhrattu turhan takia. Levy-yhtiön painostuksesta Springsteen julkaisi ensimmäisen singlen levyltä. Levyn nimikappaleen julkaisu oli suuri menestys, mutta levyn teko muilta osin ontui. Silloin Springsteen kutsui apuun hyvän ystävänsä, kriitikko Jon Landaun. Jon oli suuri Springsteenin ihailija, mutta osasi sanoa mikä levyssä oli vikana. Yhtye vaihtoi kehittyneempään studioon ja teki levyn loppuun siellä. Kun julkaisuaika oli lähestymässä Bruce veti yhtyeen kanssa yhdessä viikossa viisi keikkaa Bottom Line -klubilla, joka herätti median kiinnostuksen ja seuraavalla viikolla Pomo koristi jo TIMEn ja Newsweekin kansia.


title: Born to Run

text: Levyä on tosifanien keskuudessa pidetty Springsteenin parhaimpana. Se on sävelletty pianolla ja jokaisella laululla on alkuintro, jonka on tarkoitus virittää oikeaan tunnelmaan. Sanoitukset käsittelevät rakkautta ja ystävyyttä urbaanilla ja kerronnallisella tavalla.


title: Born to Run

text: Kaikki kappaleet sanoittanut ja säveltänyt Bruce Springsteen.


title: Fermín Cacho

text: Fermín Cacho Ruiz (s. 16. helmikuuta 1969 Ágreda) on entinen espanjalainen keskipitkien matkojen juoksija ja olympiavoittaja.


title: Fermín Cacho

text: Cachon ensimmäinen arvokisamitali tuli yleisurheilun sisäratojen EM-kilpailuista vuonna 1990, jolloin hän sijoittui toiseksi 1 500 metrin juoksussa. Seuraavana vuonna sisäratojen MM-kilpailussa hän oli samalla matkalla jälleen toinen häviten Noureddine Morcelille.


title: Fermín Cacho

text: Vuoden 1992 olympialaisissa Barcelonassa Cacho ei kuulunut suurimpiin suosikkeihin. Loppukilpailussa puoli kierrosta ennen maalia Cacho spurttasi voittoon ajalla 3.40,12. Cachosta tuli ensimmäinen espanjalainen juoksija, joka on voittanut olympiakultaa.


title: Fermín Cacho

text: Vuoden 1993 MM-kisoissa Stuttgartissa Cacho tuli toiseksi, mutta voitti EM-kultaa Helsingissä vuonna 1994. Göteborgin MM-kisoissa hän sijoittui kahdeksanneksi.


title: Fermín Cacho

text: Suhteellisen vaatimattoman vuoden 1995 jälkeen Cacho paransi vauhtiaan Atlantan olympiavuonna 1996. Vaikka Cacho oli puolustava olympiavoittaja, 1 500 metrin juoksun luultiin olevan Morcelin ja Hicham El Guerroujin välinen kamppailu. Kaksikko oli edellisenä vuonna ollut kärjessä MM-kisoissa. Kolmannen kierroksen lähestyessä loppuaan Morceli johti ennen El Guerroujta. Yhtäkkiä marokkolainen horjahti ja Cachon piti hypätä yli kaatuneen El Guerroujin, liike, jonka takia hän myöhemmin arvioi menettäneensä viiden metrin matkan Morceliin. Morceli lähti kiriin ja Cacho seurasi häntä, mutta hävisi lopulta kullan noin viidellä metrillä.


title: Fermín Cacho

text: Ateenan MM-kisoissa 1997 Cacho oli jälleen hopealla (mestarina Hicham El Guerrouj) ja saman kauden lopussa hän vihdoin onnistui juoksemaan todella kovan ennätyksen, kun hän Hicham El Guerroujin perässä juoksi 3.28,95. Se oli kaikkien aikojen kolmanneksi paras aika Morcelin ja El Guerroujin jälkeen ja uusi Euroopan ennätys.


title: Fermín Cacho

text: Vuonna 1998 Budapestin EM-kisoissa Fermín Cacho oli pronssilla ja seuraavana vuonna neljäs Sevillan MM-kisoissa. Akillesjännevaivat estivät hänen osallistumisensa Sydneyn olympialaisiin vuonna 2000.


title: Fermín Cacho

text: Cacho voitti Espanjan mestaruuden 1 500 metrillä vuosina 1989–1993 ja 1995–1996.


title: Kalsitoniini

text: Kalsitoniini on kilpirauhasen erittämä peptidihormoni, joka vähentää veren kalsiumpitoisuutta. Luustossa on sekä luuta muodostavia soluja (osteoblasteja) että luuta hävittäviä soluja (osteoklasteja), joiden aktiivisuus saa aikaan kalkin siirtymistä luustosta vereen. Kalsitoniini lisää luuta muodostavien osteoblastien määrää ja vähentää luuta hävittävien osteoklastien aktiivisuutta. Lisäksi kalsitoniini lisää kalsiumin erittymistä virtsaan.


title: Kalsitoniini

text: Kalsitoniinia muodostuu kilpirauhasen C-soluissa, joita on pieninä sarakkeina follikkelien välissä sijaitsevassa sidekudoksessa.


title: Kalsitoniini

text: Nykytietämyksen mukaan kalsitoniinin merkitys ihmisen veren kalsiumpitoisuuden lyhyen aikavälin säätelijänä on pieni. Monilla muilla elämillä, etenkin Teleostei-osaluokan kaloilla, kalsitoniini on tärkeä säätelijä: kalojen elinympäristössä meressä ja niiden ravinnossa on varsin paljon kalsiumia.


title: Kalsitoniini

text: Kalsitoniinia käytetään laajahkosti osteoporoosista kärsivien ihmisten hoidossa.


title: Kalsitoniini

text: Kalsitoniinin kemiallinen kaava on CHNOS, moolimassa 3431,85 g/mol ja CAS-numero 9007-12-9.


title: Abilene

text: Abilene on 117 000 asukkaan kaupunki Texasissa, Yhdysvalloissa. Kaupunki perustettiin 1881 Texas-Pacific rautatielinjan pääteasemaksi. Sen elinkeinoelämä keskittyy karjankasvatuksen ja öljynjalostuksen ympärille. Abilenen vaikutuspiirissä elää kaikkiaan noin kolmesataa tuhatta ihmistä.


title: Abilene

text: Abilenessä on kolme yliopistoa, joiden kaikkien taustayhteisöt ovat kristillisiä.


title: Abilene

text: Kaupungin satavuotisjuhlissa pystytettiin messukentälle näytösluonteinen öljynporauspaikka. Aivan sattumalta siitä löytyi hyödynnettävä määrä öljyä.


title: Lämpökattila

text: Lämpökattila on laite, jolla lämmitetään väliainetta, yleensä vettä, tavallisesti polttoaineen palamisesta vapautuvalla energialla. Lämmintä vettä käytetään rakennusten lämmitykseen, lämpimän käyttöveden lämmitykseen tai erilaisiin teollisuusprosesseihin. Lämpökattila on yleensä osa keskuslämmitysjärjestelmää. Lämpökattiloita käytetään alkaen aivan pienestä muutaman kilowatin lämpötehon tarpeesta aina noin kymmenien megawattien lämpötehoon saakka.


title: Lämpökattila

text: Mikäli paikallinen lämmön tarve on suuri, yleensä kymmeniä megawatteja, rakennetaan lämmöntuotannon yhteyteen yleensä sähköntuotantolaitteisto, jolloin käytetään höyrykattilaa ja höyryturbiinia. Höyryyn sitoutuneesta energiasta lähinnä lauhdelämpö käytetään lämmitykseen. Muu osa pyritään saamaan sähköksi.Omakotitalojen öljy/biokattilat (teho alle 35 kW) jaetaan kahteen ryhmään toimintaperiaatteen mukaan:


title: Lämpökattila

text: Tulipesän muoto ja lämmön siirtoon käytetty pinta-ala vaikuttavat kattilan hyötysuhteeseen: Mitä suuremmaksi hyötysuhdetta kasvatetaan sitä enemmän tulee käytännön teknisiä ongelmia. Myös eri polttoaineiden polttamisessa on omia rajoitteita. Tyypillinen kattilan hyötysuhde (kattilasta saatu lämpöteho / polttoaineen energiasisältö) on noin 90 %. Häviötä syntyy enimmäkseen savukaasujen mukana ilmaan menevästä lämmöstä, josta huomattavan osan muodostaa vesihöyryn sisältämä latenttilämpö. Savukaasupesureilla voidaan ottaa talteen savukaasujen energiaa, jolloin hyötysuhde voi nousta jopa yli 100 %:n jos polttoaineen lämpöarvona on käytetty alempaa lämpöarvoa (LHV, ).


title: Lämpökattila

text: Kattilan konvektio-osa on tulipesän jatke, jolla lisätään lämmön talteenottoon tarkoitettua pinta-alaa. Konvektio-osan seinämän takana on yleensä vesi, johon lämpöä kerätään. Lämpö siirtyy sitä nopeammin mitä suurempi on lämpötilaero savukaasun ja konvektiopinnan välillä.


title: Lämpökattila

text: Kuumimmat kaasut kulkevat konvektio-osan keskellä. Näiden vierailua konvektio-osan lämmön talteenottopinnoilla parannetaan turbulenssilevyin. Levyjen on tarkoitus aiheuttaa pyörteilyä. Samalla savukaasut hidastuvat, mikä heikentää vetoa ja hidastaa samalla paloa, jos savukaasujen kulkureitti tulee liian ahtaaksi. Palon hidastuminen johtaa palamisen hyötysuhteen heikkenemiseen. Konvektio-osat eivät siis saa olla liian ahtaat.


title: Lämpökattila

text: Kattilassa on yleensä pysty- tai vaakatoimiset konvektio-osat. Yhdistelmätkin ovat periaatteessa mahdollisia. Konvektiopintojen materiaalina käytetään usein kestävää Corten-terästä.


title: Lämpökattila

text: Puunpolton palokaasujen kohdatessa konvektio-osan kylmän pinnan muodostuu pinnalle nokea.


title: Lämpökattila

text: Kun konvektion savukaasuja jäähdyttävä vaikutus kasvaa riittävän suureksi syntyy kondenssia. Tämä ei sinällään ole pelkästään huono asia. Myös kondenssiveden lämmönkeräily on menetelmä, jolla päästään polton hyötysuhteessa yli 100 %:n, jos käytetään polttoaineen lämpöarvona alempaa lämpöarvoa. Kondenssivedellä on kuitenkin ruostuttava vaikutus. Öljyn poltosta tulee aina hieman rikkiä, joka yhdistettynä kondenssiveteen muodostaa rikkihappoa.


title: Lämpökattila

text: Poltosta syntyvät kattilasta poistuvat palokaasut ohjataan yleensä savupiippuun. Pitkä savupiippu lisää vetoa.


title: Lämpökattila

text: Kun poltto ei ole jatkuvaa niin polttojen välinen ilmavirtaus kattilan läpi jäähdyttää kattilaa, mikä ei ole tietenkään hyvä asia. Tätä ehkäistään pitämällä kattilan luukut ilmatiiviinä ja polttimen ilmanotto suljettuna. Osassa kattiloista on konvektio-osan perässä vetopelti, jonka voi sulkea puunpolttojen välillä. Joissakin kattiloissa tämä on automaattisesti sulkeutuva ja avautuva.


title: Lämpökattila

text: Kattiloita nimitetään joskus sen mukaan, mitä aineita niissä on tarkoitettu poltettavan. Suurin osa suomalaisista kotitalouskokoluokan ja lämpökeskusluokan kattiloista on öljykattiloita. Maakaasuverkon laajentuessa myös maakaasun käyttö lisääntyy.


title: Deng Yaping

text: Deng Yaping (s. 5. helmikuuta 1973, Zhengzhou) on kiinalainen entinen pöytätennispelaaja, moninkertainen maailmanmestari ja olympiavoittaja. Dengia pidetään yleisesti maailman kaikkien aikojen parhaana naispelaajana. Lopettaessaan 24-vuotiaana pienikokoinen Deng (149 cm) oli voittanut neljä olympiakultaa ja yhdeksän maailmanmestaruutta . Hänet on äänestetty Kiinan vuosisadan naisurheilijaksi.


title: Deng Yaping

text: Deng voitti olympiakultaa Barcelonassa 1992 ja Atlantassa 1996 sekä kaksin- että nelinpelissä.


title: Deng Yaping

text: Urheilu-uransa jälkeen Deng valittiin vuonna 1997 KOK:n urheilijajäseneksi. Hän aloitti opiskelunsa Tsinghuan yliopistossa, siirtyi sieltä Nottinghamin yliopistoon. Nykyisin hän valmistelee tohtorinväitöskirjaa Cambridgen yliopistossa (Jesus Collegessa).


title: Karolina Gočeva

text: Karolina Gočeva (, s. 28. huhtikuuta 1980 Bitola, Jugoslavia) on makedonialainen laulaja.


title: Karolina Gočeva

text: Gočevan laulajanura alkoi 11 vuoden ikäisenä Makfest-musiikkifestivaalin myötä. Sen jälkeen hän osallistui jo teini-ikäisenä useille festivaaleille ja sai 14-vuotiaana parhaan naisartistin palkinnon. Kesällä 2000 hän julkaisi ensimmäisen albuminsa "Jas imam pesna" (’minulla on laulu’), joka nousi Makedoniassa kolmen eniten myydyn albumin joukkoon.


title: Karolina Gočeva

text: Vuonna 2002 Gočeva pääsi edustamaan Makedoniaa Eurovision laulukilpailuun Tallinnaan kappaleella ”Od nas zaviši”. Hän sijoittui sijalle 19. Toisen kerran hän edusti maataan Euroviisuissa vuonna 2007 Helsingissä kappaleellaan ”Mojot svet”. Kilpailun 14. sija irtosi lopulta 73 pisteellä.


title: Adalbert

text: Pyhä Adalbert (puolaksi Wojciech, tšekiksi Vojtěch) (956 – 23. huhtikuuta 997) oli Prahassa elänyt piispa, joka kanonisoitiin Böömin, Puolan, Unkarin ja Preussin suojeluspyhimykseksi vuonna 999. Hän kärsi marttyyrikuoleman yrittäessään käännyttää Itämeren ranta-alueiden pakanallisia preussilaisia kristinuskoon.


title: Adalbert

text: Adalbert syntyi böömiläiseen ruhtinassukuun yhtenä kuudesta veljeksestä. Hän opiskeli teologiaa kymmenen vuotta Magdeburgissa Magdeburgin Adalbertin johdolla, ja tämän kuoltua otti itsekin nimen Adalbert Vojtěch. Adalbert Vojtěch oli ahkera ja lahjakas, ja hänestä tuli pian tunnettu kirkonmies koko Euroopassa.


title: Adalbert

text: Vuonna 980 Adalbert päätti opintonsa ja palasi Prahaan missä hänestä tuli ensin pappi ja vuonna 982 piispa. Hän oli Prahan ensimmäinen tšekkiläissyntyinen piispa. Hänet tunnettiin hyväntekeväisyydestä ja vaatimattomuudesta. Työ oli rankkaa, vaikka pääosa böömiläisistä oli kastettu kristityiksi, sillä pakanalliset tavat kuten moniavioisuus olivat yleisiä alueella.


title: Adalbert

text: Vuonna 988 Adalbert luopui piispanvirasta ja lähti Roomaan elääkseen erakkona luostarissa. Vuonna 992 paavi lähetti hänet takaisin Böömiin. Siellä hän perusti Brenovin luostarin lähelle Prahaa. Kronikan mukaan piispanvirka oli Adalbertille rasite, ja hän tarjosi sitä Strachvasille.


title: Adalbert

text: Adalbert Vojtěchin veljet saivat surmansa alueen valtataisteluissa, ja Adalbert Vojtěch lähti maasta. Hän meni Unkariin ja kastoi madjaariruhtinaan Gézan ja hänen poikansa Istvánin, josta tuli myöhemmin Tapani Pyhä. Adalbert pistäytyi lyhyesti Puolassa ja jatkoi Preussiin tekemään lähetystyötä yhdessä puolalaisen sotajoukon kanssa.


title: Adalbert

text: Adalbertin aikainen lähetystyö oli yksinkertaista: koska pakanallinen kansa palvoi pyhiä tammilehtoja, lähetystyön tekijät tuhosivat niitä. Adalbertia varoitettiin koskemasta Preussin lehtoihin, mutta hän ei kuunnellut. Niinpä hänet surmattiin pakanapappien yllytyksestä vuonna 997 Itämeren rannalla Trusossa (nykyinen Elblag).


title: Adalbert

text: Adalbert julistettiin pyhäksi Adalbert Prahalaiseksi muutamia vuosia myöhemmin.


title: Tatjana Kotova

text: Tatjana Vladimirovna Kotova (s. 11. joulukuuta 1976 Kokand, Uzbekistan, Neuvostoliitto) on venäläinen pituushyppääjä.


title: Tatjana Kotova

text: Kotova on 178 senttimetriä pitkä ja painaa 57 kilogrammaa. Hän on eräs 2000-vuosikymmenen menestyksekkäimmistä urheilijoista lajissaan. Hän on saavuttanut urallaan kymmenen arvokisamitalia, muun muassa Euroopan mestaruuden sekä kaksi hallimaailmanmestaruutta. Ulkoratojen MM-kilpailuissa hän on voittanut kaksi hopeaa ja kerran pronssia.


title: Tatjana Kotova

text: Vuonna 2013 Kotovan dopingnäyte Helsingin MM-kilpailuista 2005 tutkittiin uudelleen ja siitä löytyi merkkejä dopingin käytöstä. Hän sai kahden vuoden kilpailukiellon ja menetti kaikki 10. elokuuta 2005 – 9. elokuuta 2007 tekemänsä tulokset, mukaan lukien MM-hopean Helsingistä 2005 ja sisäratojen MM-kultansa Moskovasta 2006.


title: Tatjana Kotova

text: Kotovan henkilökohtainen ennätys on 742, minkä hän hyppäsi kahden metrin myötätuuleen Annecyssä 23. kesäkuuta 2002. Vuonna 2000 hän voitti Kultaisen liigan kaikki kilpailut lajissaan ja pääsi näin jakamaan miljoonan dollarin kultapottia.


title: Tatjana Kotova

text: Lähde: IAAF


title: Ossi Kauppi

text: Ossi Ensio Kauppi (19. huhtikuuta 1929 Tampere – 16. huhtikuuta 2000 Tampere) oli suomalainen jääkiekkopuolustaja.


title: Ossi Kauppi

text: Kauppi pelasi urallaan Tampereen Ilveksessä, TBK:ssa ja Tapparassa. Hän voitti kuusi perättäistä Suomen mestaruutta, joka on ennätys, vuosina 1950–1955. Mestaruuksista kolme ensimmäistä tuli Ilveksessä ja jälkimmäiset TBK:ssa. Kauppi pelasi SM-sarjassa yhteensä 68 ottelua saldolla 16+9.


title: Ossi Kauppi

text: Maajoukkueessa Kauppi esiintyi 46 kertaa. Hän ehti pelata kolmet MM-kisat ja yhdet olympiakisat.


title: Magdeburg

text: Magdeburg on Saksan osavaltion Saksi-Anhaltin pääkaupunki. Se sijaitsee Elbejoen varrella. Kaupungissa on noin 230 000 asukasta. Se on merkittävä sisämaan satama, koska sillä on kanavayhteys Hannoverin kautta Dortmundiin, ja toisaalta Elben jokiliikenne kulkee Magdeburgin kautta. Kaupungissa on sekä protestanttinen että katolinen piispanistuin.


title: Magdeburg

text: Magdeburgin historia alkaa vuodesta 805. Keskiajalla se oli Euroopan merkittävimpiä kaupunkeja. Se kuului Hansaliittoon. Kolmikymmenvuotisen sodan aikana 20. toukokuuta 1631 tapahtui Magdeburgin ryöstö, kun Johann Tillyn johtamat katoliset tappoivat suuren osan kaupunkilaisista ja lähes koko kaupunki paloi. 1656 kaupungissa suoritettiin kuuluisa Magdeburgin puolipallojen tyhjiödemonstraatio. Toisessa maailmansodassa liittoutuneiden pommitukset vaurioittivat kaupunkia pahoin.


title: Magdeburg

text: Magdeburgista on kotoisin Tokio Hotel -yhtye.


title: Tuomo Lindroos

text: Tuomo Lindroos (12. toukokuuta 1923 Tampere – 17. toukokuuta 1968 Tampere) oli suomalainen jääkiekkoerotuomari ja tärkeä tuomaritoiminnan kehittäjä.


title: Tuomo Lindroos

text: Lindroos lopetti jääkiekkouransa Ilveksen A-junioreissa. Tuomarina hän vihelsi 106 SM-sarjaottelua. Lindroos tuomitsi myös kaksi kertaa MM-kisoissa. Hän oli kehittämässä Suomen tuomaritoimintaa ja aloitti erotuomarikoulutuksen.


title: Tuomo Lindroos

text: Tuomo Lindroos on maajoukkuettakin valmentaneen jääkiekkoleijona Risto Lindroosin veli.


title: Aamos

text: Aamos (tai Amos) oli Vanhan testamentin henkilöitä, yksi niin sanotuista pikkuprofeetoista. Hänen mukaansa on nimetty Vanhan testamentin Aamoksen kirja.


title: Aamos

text: Aamos vaikutti Israelin kuningaskunnassa, Betelissä 700-luvulla eaa. Hänen kerrotaan olleen köyhä lammaspaimen ja olleen kotoisin Tekoan kylästä, Juudean vuoriston eteläosista. Hänen voimakkaan julistuksensa perusajatuksena oli, että Israel on joutuva tuhon omaksi, koska sen hurskaalta vaikuttava uskonnollisuus oli vain ulkoista muotomenoa ja yhteiskunnassa vallitsi räikeä epävanhurskaus ja siveettömyys. Aamoksen julistukselle oli ominaista eettinen, kansallisista rajoituksista vapaa universaalinen monoteismi. Tämän julistuksensa vuoksi hänet karkotettiin Betelistä.


title: Amos

text: Amos voi tarkoittaa


title: Christian Rapp

text: John Christian Rapp (22. toukokuuta 1928 Helsinki – 4. heinäkuuta 2004 Espoo) oli suomalainen jääkiekkohyökkääjä.


title: Christian Rapp

text: Rapp pelasi kiekkouransa 1949–58 HIFK:ssä tehden SM-sarjassa 58 ottelussa tehot 49+17. Hän voitti yhden pronssimitalin kaudella 1954–55.


title: Christian Rapp

text: Maajoukkueessa Rapp pelasi yhteensä 33 ottelua. Oslon talviolympialaisissa 1952 hän oli Suomen tehokkain pelaaja.


title: Pýrros Dímas

text: Pýrros Dímas (, etunimi joskus muodossa "Pírros"; albaniaksi: Pirro Dhima, s. 13. lokakuuta 1971 Himara) on Albaniassa syntynyt kreikkalainen painonnostaja ja kolminkertainen olympiavoittaja.


title: Pýrros Dímas

text: Dímas kuului etnisesti kreikkalaiseen vähemmistöön Albaniassa, jossa hän syntyi vuonna 1971. Dímas aloitti kansainvälisen kilpailemisen edustaen Albaniaa EM-kisoissa 1990. Seuraavana vuonna hän muutti Kreikkaan. Vuonna 1992 hän voitti Kreikan väreissä kultaa Barcelonan olympialaisissa.


title: Pýrros Dímas

text: Vuonna 1996 hän voitti jälleen kultaa Atlantan olympialaisissa, joissa hän oli myös Kreikan lipunkantaja avajaisissa. 1993 ja 1995 hän oli voittanut maailmanmestaruuden. Vuonna 1998 Dímas nosti kolmannen maailmanmestaruutensa.


title: Pýrros Dímas

text: Sydneyssä 2000 hän otti kolmannen olympiakultansa. Tähän saavutukseen on pystynyt hänen lisäkseen vain kolme painonnostajaa: Naim Süleymanoğlu, Kakhi Kakhiashvili ja Halil Mutlu.


title: Pýrros Dímas

text: Ateenan kisojen 2004 alla Dímas joutui polvileikkaukseen, mutta siitä huolimatta hän osallistui kisoihin. Pronssimitalillaan hänestä tuli kreikkalaisten kansallissankari.


title: Pýrros Dímas

text: Urallaan Dímas nosti 11 maailmanennätystä.


title: Orientales, la Patria o la tumba

text: Orientales, la Patria o la tumba (”Itäkansa, isänmaa tai hauta”) on Uruguayn kansallislaulu. Laulun on sanoittanut Francisco Acuña de Figueroa, joka on laatinut myös naapurimaa Paraguayn kansallislaulun ”Paraguayos, República o Muerte” sanat. Laulun on säveltänyt Francisco José Debali. Laulussa mainittu ”itäkansa” on Uruguayn asukkaiden itsestään käyttämä nimitys.


title: Orientales, la Patria o la tumba

text: Uruguayn kansallislaulu on sävellykseltään maailman pisin, sen esittäminen kestää sovituksesta riippuen noin viisi minuuttia.


title: Orientales, la Patria o la tumba

text:
"Orientales la Patria o la Tumba!
"Libertad o con gloria morir!
"Es el voto que el alma pronuncia,
"Y que heroicos sabremos cumplir!


title: Orientales, la Patria o la tumba

text:
"Libertad, libertad Orientales!
"Ese grito a la Patria salvó.
"Que a sus bravos en fieras batallas
"De entusiasmo sublime inflamó.
"De este don sacrosanto la gloria
"Merecimos: tiramos temblad!
"Libertad en la lid clamaremos,
"Y muriendo, también libertad!


title: Orientales, la Patria o la tumba

text:
"Dominado la Iberia dos mundos
"Ostentaba su altivo poder,
namus


title: Orientales, la Patria o la tumba

text:
"El Oriente sin nombre ni ser:
"Mas, repente sus hierros trozando
"Ante el dogma que Mayo inspiró,
"Entre libres, déspotas fieros,
"Un abismo sin puente se vió.


title: Orientales, la Patria o la tumba

text:
"Su trozada cadena por armas,
"Por escudo su pecho en la lid,
"De su arrojo soberbio temblaron
"Los feudales campeones del Cid:
"En los valles, montañas y selvas
"Se acometen con muda altivez,
"Retumbando con fiero estampido
"Las cavernas y el cielo a la vez.


title: Orientales, la Patria o la tumba

text:
"El estruendo que en torno resuena
"De Atahualpa la tumba se abrió,
"Y batiendo sañudo las palmas
"Su esqueleto, venganza! gritó:
"Los patriotas el eco grandioso
"Se electrizan en fuego marcial,
"Y en su enseña más vivo relumbra
"De los Incas el Dios inmortal.


title: Orientales, la Patria o la tumba

text:
"Largo tiempo, con varia fortuna,
"Batallaron liberto, y señor,
"Disputando la tierra sangrienta
"Palmo a palmo con ciego furor.
"La justicia, por último, vence
"Domeñando las iras de un Rey;
"Y ante el mundo la Patria indomable
"Inaugura su enseña la ley.


title: Orientales, la Patria o la tumba

text:
"Orientales, mirad la bandera,
"De heroísmo fulgente crisol;
"Nuestras lanzas defienden su brillo,
"Nadie insulte la imagen del Sol!
"De los fueros civiles el goce
"Sostengamos; y el código fiel
"Veneremos inmune y glorioso
"Como el arca sagrada Israel.


title: Orientales, la Patria o la tumba

text:
"Porque fuese más alta tu gloria,
"Y brillasen tu precio y poder,
"Tres diademas, oh Patria, se vieron
"Tu dominio gozar, y perder.
"Libertad, libertad adorada,
"Mucho cuestas tesoro sin par!
"Pero valen tus goces divinos
"Esa sangre que riega tu altar


title: Orientales, la Patria o la tumba

text:
"Si a los pueblos un bárbaro agita,
"Removiendo su extinto furor,
"Fratricida discordia evitemos,
"Diez mil tumbas recuerdan su horror!
"Tempestades el Cielo fulmina,
"maldiciones desciendan sobre él,
"Y los libres adoren triunfante
"de las leyes el rico joyel.


title: Orientales, la Patria o la tumba

text:
"De laureles ornada brillando
"La Amazona soberbia del Sud,
"En su escudo de bronce reflejan
"Fortaleza, justicia y virtud.
"Ni enemigos le humillan la frente,
"Ni opresores le imponen el pie:
"Que en angustias selló su constancia
"Y en bautismo de sangre su fé.


title: Orientales, la Patria o la tumba

text:
"Festejando la gloria, y el día
"De la nueva República el Sol,
"Con vislumbres de púrpura y oro,
"Engalana su hermoso arrebol.
"Del Olimpo la bóveda augusta
"Resplandece, y un ser divinal
"Con estrellas escribe en los cielos,
"Dulce Patria, tu nombre inmortal.


title: Orientales, la Patria o la tumba

text:
"De las leyes el Numen juremos
"Igualdad, patriotismo y unión,
"Inmolando en sus aras divinas
"Ciegos odios, y negra ambición.
"Y hallarán los que fieros insulten
"La grandeza del Pueblo Oriental,
"Si enemigos, la lanza de Marte
"Si tiranos, de Bruto el puñal


title: Orientales, la Patria o la tumba

text:
Orientales la Patria o la Tumba!
Libertad o con gloria morir!


title: Orientales, la Patria o la tumba

text:
Es el voto que el alma pronuncia,
Y que heroicos sabremos cumplir!


title: Orientales, la Patria o la tumba

text: Que sabremos cumplir!


title: Orientales, la Patria o la tumba

text:
Sabremos cumplir!
Sabremos cumplir!
Sabremos cumplir!


title: Orientales, la Patria o la tumba

text:
Libertad, libertad Orientales!
Este grito a la Patria salvó.
Que a sus bravos en fieras batallas
De entusiasmo sublime inflamó.


title: Orientales, la Patria o la tumba

text:
De este don sacrosanto la gloria
Merecimos: tiranos temblad!


title: Orientales, la Patria o la tumba

text:
Tiranos temblad!
Tiranos temblad!


title: Orientales, la Patria o la tumba

text:
Libertad en la lid clamaremos,
Y muriendo, también libertad!


title: Orientales, la Patria o la tumba

text: Y muriendo, también libertad!


title: Orientales, la Patria o la tumba

text:
También libertad!
Tambén libertad!


title: Jeesus (täsmennyssivu)

text: Jeesus tai Jesus ( < ) voi tarkoittaa seuraavia henkilöitä tai asioita:


title: Paraguayos, República o Muerte

text: Paraguayos, República o Muerte! () on Paraguayn kansallislaulu. Laulun on sanoittanut Francisco Acuña de Figueroa, joka on kirjoittanut myös Uruguayn kansallislaulun Orientales, la Patria o la tumba. Laulun on säveltänyt Remberto Gimenez.


title: Paraguayos, República o Muerte

text: Kuoro:


title: Paraguayos, República o Muerte

text:
Paraguayos, ¡República o Muerte!
nuestro brío nos dio libertad;
ni opresores, ni siervos alientan
donde reina unión e igualdad.


title: Paraguayos, República o Muerte

text: I


title: Paraguayos, República o Muerte

text:
A los pueblos de América, infausto
tres centurias un cetro oprimió,
mas un día soberbia surgiendo,
”¡Basta!” dijo, y el cetro rompió.
Nuestros padres, lidiando grandiosos,
ilustraron su gloria marcial;
y trozada la augusta diadema,
enalzaron el gorro triunfal.


title: Paraguayos, República o Muerte

text: II


title: Paraguayos, República o Muerte

text:
Nueva Roma, la Patria ostentará
dos caudillos de nombre y valer,
que rivales – cual Rómulo y Remo—
dividieron gobierno y poder.
Largos años – cual Febo entre nubes—
viose oculta la perla del Sud.
Hoy un héroe grandioso aparece
realzando su gloria y virtud...


title: Paraguayos, República o Muerte

text: III


title: Paraguayos, República o Muerte

text:
Con aplauso la Europa y el Mundo
la saludan, y aclaman también;
de heroísmo: baluarte invencible,
de riquezas: magnífico Edén.
Cuando entorno rugió la Discordia
que otros Pueblos fatal devoró,
paraguayos, el suelo sagrado
con sus alas un ángel cubrió.


title: Paraguayos, República o Muerte

text: IV


title: Paraguayos, República o Muerte

text:
¡Oh! cuán pura, de lauro ceñida,
dulce Patria te ostentas así
En tu enseña se ven los colores
del zafiro, diamante y rubí.
En tu escudo que el sol ilumina,
bajo el gorro se mira el león.
Doble imagen de fuertes y libres,
y de glorias, recuerdo y blasón.


title: Paraguayos, República o Muerte

text: V


title: Paraguayos, República o Muerte

text:
De la tumba del vil feudalismo
se alza libre la Patria deidad;
opresores, ¡doblad rodilla!,
compatriotas, ¡el Himno entonad!
Suene el grito: ”¡República o muerte!”,
nuestros pechos lo exhalen con fe,
y sus ecos repitan los montes
cual gigantes poniéndose en pie.


title: Paraguayos, República o Muerte

text: VI


title: Paraguayos, República o Muerte

text:
Libertad y justicia defiende
nuestra Patria; tiranos, ¡oíd!:
de sus fueros la carta sagrada
su heroísmo sustenta en la lid.
Contra el mundo, si el mundo se opone,
Si intentare su prenda insultar,
batallando vengar la sabremos
o abrazo con ella expirar.


title: Paraguayos, República o Muerte

text: VII


title: Paraguayos, República o Muerte

text:
Alza, oh Pueblo, tu espada esplendente
que fulmina destellos de Dios,
no hay más medio que libre o esclavo
y un abismo divide a los dos.
En las auras el Himno resuene,
repitiendo con eco triunfal:
¡a los libres perínclita gloria!,
¡a la Patria laurel inmortal!


title: Oj, svijetla majska zoro

text: Oj, svijetla majska zoro (”Oi, ihana toukokuun päivä”) on Montenegron kansallislaulu. Ennen kuin laulu sai virallisen aseman, se oli tunnettu montenegrolainen kansanlaulu, josta on olemassa useita eri versioita. Laulun on sanoittanut Sekula Drljevic, joka oli toisen maailmansodan aikaan fasistisen Italian kontrolloiman Montenegron nukkehallituksen johtaja. Tämän takia laulun asema ei ole täysin kiistaton. Laulun säveltäjää ei tiedetä. Se otettiin virallisesti käyttöön 12. heinäkuuta 2004.


title: Oj, svijetla majska zoro

text: Itsenäisellä Montenegrolla oli vuosina 1870–1918 kaksi kansallislaulua: virallinen Ubavoj nam Crnoj Gori (”Kauniille Montenegrollemme”) sekä epävirallinen, mutta suositumpi Onamo, 'namo (”Täällä, täällä”).


title: Oj, svijetla majska zoro

text: Jotta laulun voisi laulaa sen virallisen sävelen mukaan, on useitä säkeitä toistettava. Laulu on siis laulettava näin:


title: Oj, svijetla majska zoro

text: Tämä on vanhin tunnettu versio laulusta, vuodelta 1863:


title: Eduskuntatalo

text: Eduskuntatalo () on Arkadianmäellä Etu-Töölön kaupunginosassa Helsingin keskustassa sijaitseva rakennus, jossa Suomen eduskunta kokoontuu. Eduskuntatalo on Helsingin pääkadun Mannerheimintien varrella, osoitteessa Mannerheimintie 30.


title: Eduskuntatalo

text: Suomen ensimmäinen yksikamarinen eduskunta valittiin keväällä 1907. Säätyvaltiopäivien vanhat kokoontumispaikat Säätytalo ja Ritarihuone olivat liian pieniä 200-jäsenistä eduskuntaa varten, joten 1908 järjestettiin arkkitehtikilpailu uuden eduskuntatalon rakentamisesta. Kilpailun voitti Eliel Saarinen, joka oli suunnitellut Tähtitorninmäelle massiivisen kansallisromanttisen parlamenttirakennuksen. Saarisen suunnitelmaa ei kuitenkaan koskaan ryhdytty toteuttamaan.


title: Eduskuntatalo

text: Eduskunta toimi 1930-luvun alkuun tilapäistiloissa. Vuodet 1907–1910 istunnot pidettiin Helsingin VPK:n talossa Hakasalmenkadulla (nyk. Keskuskatu) ja 1910–1930 Heimolan talossa Hallituskadulla (nykyisin Yliopistonkatu) Vuorikadun kulmassa. Molemmat rakennukset on sittemmin purettu. Valiokunnat sekä eduskunnan hallinto-osasto ja kirjasto toimivat Säätytalossa, jonka laajentamista eduskuntataloksi pidettiin pitkään yhtenä vaihtoehtona.


title: Eduskuntatalo

text: Vuonna 1924 järjestettiin kilpailu eduskuntatalon sijainnista. Paikaksi valittiin Tähtitorninmäen sijaan kallioinen Arkadianmäki Läntisen viertotien (nyk. Mannerheimintie) varrella Etu-Töölössä. Seuraavana vuonna järjestettiin eduskuntatalon suunnittelukilpailu, jossa voiton vei arkkitehtitoimisto Borg–Sirén–Åberg ehdotuksellaan "Oratoribus" (latinaa, tarkoittaa "Puhujille"). Kilpailuehdotuksen varsinainen laatija, arkkitehti J. S. Sirén, sai lopullisen suunnittelutyön hoidettavakseen. Talon rakennustyöt aloitettiin 1926 ja se valmistui vuonna 1931. Käyttöön Eduskuntatalo vihittiin 7. maaliskuuta 1931.


title: Eduskuntatalo

text: Koko suunnittelu- ja rakennustyön ajan Sirénin lähin apulainen oli arkkitehti Arvo Muroma. Suunnittelua varten perustetussa piirustuskonttorissa työskentelivät myös arkkitehdit Hugo Borgström, Risto Luukkonen sekä Sirkka Koskela. Rakennustyömaan vastaavina mestareina toimivat aluksi Kaarlo Angervuori ja myöhemmin Oskari Tuominen.


title: Eduskuntatalo

text: Toisen maailmansodan jälkeen eduskunnan työkenttä laajeni ja monipuolistui ja se alkoi kärsiä pahenevasta tilapulasta. Kahden tai neljän edustajan yhteishuoneissa työskennelleille kansanedustajille haluttiin saada omat työhuoneet, ja lisäksi paisunut hallinto sekä kirjasto tarvitsivat lisätiloja. Suunnittelukilpailu rakennuksen laajentamisesta järjestettiin vuonna 1970, ja Arkkitehtitoimisto Pitkänen, Laiho & Raunion suunnittelema kolmiosainen laajennus valmistui vuonna 1978.


title: Eduskuntatalo

text: Laajennusosat suunniteltiin siten, että ne sulautuivat ympäristöönsä eivätkä muuttaneet Eduskuntatalon ulkonäköä. Päärakennuksen molemmille puolille, Sirénin suunnittelemien henkilökunnan asuntosiipien taakse, rakennettiin matalat A- ja B-rakennukset, joihin sijoitettiin kansanedustajien työhuoneita. Lisäksi eteläisessä A-rakennuksessa ovat lähetystöjen vastaanottotilat ja auditorio sekä pohjoisessa B-rakennuksessa eduskunnan maineikkaat saunatilat. Päärakennuksen takana on puolikaaren muotoinen kirjasto- ja hallintorakennus (C-rakennus). Päärakennuksen ja C-rakennuksen väliin jää Puhemiehenaukioksi nimetty puolipyöreä aukio.


title: Eduskuntatalo

text: Eduskuntatalo peruskorjattiin vuosina 1979–1985. 1980-luvun alussa C-rakennuksen vieressä sijaitseva Hilding Ekelundin suunnittelema Kaupunkiliiton talo siirtyi eduskunnan työhuone- ja kokoustiloiksi (D-rakennus).


title: Eduskuntatalo

text: Edelleen lisätilan tarpeessa järjestettiin vuosina 1998–2000 suunnittelukilpailu eduskunnan lisärakennuksesta, joka valmistui vuonna 2004 ja jolle vuonna 2006 annettiin nimi Pikkuparlamentti.


title: Eduskuntatalo

text: Eduskunnan käytössä olevat eri kiinteistöt peruskorjattiin vuosina 2007-2017. Itse Eduskuntatalon peruskorjaus alkoi keväällä 2015. Viimeinen peruskorjausta edeltävä täysistunto Eduskuntatalossa pidettiin 14. maaliskuuta 2015. Päärakennusremontin ajan eduskunta kokoontui väistötiloissa viereisen Sibelius-Akatemian konserttisalissa. Tavoitteena oli saada korjaustyöt valmiiksi vuoteen 2017 mennessä, jolloin vietetään Suomen itsenäisyyden satavuotisjuhlaa.


title: Eduskuntatalo

text: Ensimmäistä kertaa Eduskuntatalon talotekniikkaa ja rakennetta peruskorjattiin kokonaisuutena. Talotekniikka, vesi- ja viemäriputket, lämmitysjärjestelmät ja ilmanvaihto uusittiin kokonaan. Samoin vesikatto uusittiin, ikkunat korjattiin ja neljän sisäpihan julkisivut remontoitiin. Myös portaat kunnostettiin, sisäpuolisia pintarakenteita konservoitiin ja rakennuksen alle louhittiin uusia tiloja. Remontissa pyrittiin palauttamaan sisätilojen vanhat värisävyt ja istuntosalin pronssiveistokset vaihdettiin takaisin alkuperäisiin kullattuihin kipsiveistoksiin. Myös Eduskuntatalon alkuperäiset huonekalut, ovet ja muu irtaimisto kunnostettiin.


title: Eduskuntatalo

text: Peruskorjauksen kokonaiskustannusten arvioitiin olevan 273 miljoonaa euroa. Kustannusarvio kolminkertaistui vuodesta 2007.


title: Eduskuntatalo

text: Peruskorjaus valmistui elokuussa 2017, ja kansanedustajat aloittivat syysistuntokauden 5. syyskuuta 2017 peruskorjatussa Eduskuntatalossa.


title: Eduskuntatalo

text: Eduskuntatalo edustaa pohjoismaista 1920-luvun klassismia. Talon suunnittelija J. S. Sirén sovelsi antiikin kreikkalais-roomalaisen arkkitehtuurin muotokieltä antamaan rakennukselle monumentaalisuutta, jonka tuli symbolisoida vahvaa valtiota, demokraattista kansanvaltaa ja kansanyhteisyyttä. Rakennuksen suunnittelu sai vaikutteita muun muassa Berliinissä sijaitsevista Saksan valtiopäivätalosta ja Altes Museumin rakennuksesta. Myös Tukholman konserttitalo toimi eräänä esikuvana.